**Peti SloGoatsss turnir - 19. 1. 2019 - coverage**

Prvi SloGoatss turnir v letu 2019 je potekal to soboto. Tudi tokrat se je turnirja udeležilo 9 igralcev, tokrat le 1 nov: starešina igre, Tadej Zinreih. Klima pred začetkom turnirja je vzbujala kar nekaj občutkov pesimizma med igralci, saj so imeli Magic: The Gathering igralci Prerelease turnir, na katerem se je zbralo kar precejšnje število udeležencev. Skupaj z Yu-Gi-Oh! Current Advanced Formata igralci so ti zasedli večji del igralnega prostora, a se je s Sandijevo pomočjo in nekaj zagnanosti ter volje zadeva uredila relativno hitro in ugodno. Igralci so bili zbrani zaradi dogovora o čimprejšnjem začetku, urejale so se posoje in posledično sestave igralnih kupčkov. Paketki ob prijavi so se odprli brez profita (v tej fazi se že res sprašujemo, če smo narobe informirani glede prisotnosti Ultimate Rareov v OTS Tournament Packih), število igralcev pa je pomenilo, da se je novih 30€ preneslo v nagradni sklad lige in za končni turnir 11. maja 2019: zaenkrat nas na zadnjem turnirju čakajo nagrade v vrednosti vsaj 130€ - kaj šele bo? :)

Na turnirju smo bili tokrat prisotni najmanj pestri paleti deckov, saj le 2 igralca nista igrala variacije Goat Controla: Severin Baršek z Zombiji in Nik Vidmar z že ustaljenimi Monarchi. Prva runda je minila brez posebnosti, velja omeniti le, da sta že na začetku izgubila oba tekmovalca za drugo mesto lestvice. V drugem krogu sta dominirala Dean Rojc in Nik Vidmar, priča smo pa bili prvemu porazu favorita Mihe Fliska v Swiss delu turnirja, downpairanega je ugnal nihče drug kot novinec na Goat Format sceni Tadej. V enourni igri tretje runde je Jaka Fortunat za 100 življenjskih točk premagal Matijo Saksido, kot edini neporaženi igralec se je izkazal Nik, Fliskov skalp pa si je vzel še Alen Bizjak. V zadnji, četrti rundi turnirja si je Nik izboril še dodatne 3 točke in se tako pozicioniral na četrto mesto lestvice s 30. točkami, obenem je to pomenilo, da je turnir speljal kot neporažen. Tiebreaki so povedali, da je vprašljivo drugo mesto pripadlo Jaki, ta si je z Nikom razdelil nagrado Savage Strike boxa (prejela ga bosta na naslednjem turnirju, saj še ni na voljo).

Ponovno smo ostali brez finala in deck profilov, ovrgli pa smo tudi večkrat ponovljene strahove tistih, ki se turnirjev ne želijo udeleževati zaradi zasedenosti prestola, da se da premagati tudi »nepremagljive« in da se da zmagati z deckom, ki ni standarden Goat Control. Ena zmaga sicer še vedno ne kaže v prid tako imenovanih rogue strategij, saj sta nestandardna decka zasedla prvo in zadnje mesto na končnih standingih, lahko pa sklepamo, da je ključen izbor te strategije in kompatibilnost z igralcem.

Število udeležencev SloGoatsss turnirjev smo tako povišali za 1, na 17 igralcev, stanje na lestvici z izjemo četrtega mesta ostaja brez večjih sprememb, kakor je bilo pričakovati, se pa to utegne spremeniti na naslednjem turnirju ali dveh. Feature Matchi prvih treh rund so dostopni na spodnjem linku:

https://www.youtube.com/user/TheDarkSideApproach/videos

… kjer so dostopni tudi Feature Matchi prejšnjih SloGoatsss turnirjev. Za informativne potrebe morebitnih novih igralcev je štirirundni turnir brez finala trajal 4h, od 12h do 16h. V prihodnje bi želeli videti še kakšen nov obraz, ki bi želel odigrati igro na višjem nivoju, kot to lahko prejme z igro s prijatelji na lokalnih turnirjih. Zahvala gre še Sandiju za razumno in efektivno sporazumevanje v uvodnem delu turnirja, obenem smo mu vsi igralci hvaležni za dodatek gratis LART kart.  
Se vidimo naslednjič, do takrat pa srečno!  
Ekipa SloGoatsss