Da se na kratko predstavim, sem Katja »Katsu« Horvat. Dvomim, me folk pozna, ker sem samo parkrat bila na Viču, v Črni sem pa samo med počitnicami. Edino Urh me mogoče kdaj videva na šolskih hodnikih pa še sam tega ne ve. V glavnem, danes sem z vami, da vam predstavim YGOPro, program, ki je zasnovan na istem principu kot Dueling Network. V tem članku boste lahko prebrali opis obeh, njune glavne funkcije, po katerih se razlikujeta in še moje končno mnenje o obeh. To besedilo je nastalo na pobudo M.C.B.-ja po tem, ko sem ljudem, ki so se pritoževali glede idiotov na DN-ju začela razlagati zakaj bi za njih lahko YGOPro bila boljša opcija.

Dueling Network, kot ga večina pozna, je precej standardna spletna stran, kjer lahko z drugimi preko interneta igrate Yu-Gi-Oh. Omogoča vam igranje v Advenced, Traditional in »Unlimited« formatu, kjer Unlimited pomeni, da so vse ostale karte, ki naj bi bile omejene oz. prepovedane dovoljene na 3. Med drugimi lahko na DN-ju enostavno sestavljate decke in vam nudi decklisto, ki vam je prikazana slikovno za lažjo predstavo. V večje podrobnosti ne bi šla, ker verjamem, da to že vsi dobro poznate in boste ta odstavek preskočili.

Bolj zanimiva tema, YGOPro! To je program, ki ga je zasnoval neki mož na Kitajskem, naložite ga lahko zastonj z [Percival18-ovega bloga](http://percival18.blogspot.com/2012/09/ygopro-102d0-anime-edition.html). Ta vam prav tako omogoča igranje preko internetne povezave ali pa preko LAN-a, a njegova glavna značilnost…?

Avtomatiziran je! Tako je. Nikoli vam ne bo več negiran Monster Reborn z Mystical Space Typhoonom. Level in rank bosta postala dva različna pojma. Reklamacij kar se tiče Solemn Warninga in Judgmenta več ni! Face-up Ninjitsu Art of Super Transformation ne moreš ponovno uporabiti? Od kdaj prioritete ni več?!



Vsaka karta ima vase vgrajen svoj effect, ki se oz. se ne resolva po vseh aktualnih rulingih. Tudi najbolj obskurne situacije kar se tiče faljenega timinga in podobne, potečejo tako, kot bi morale, ne pa po neki logiki, ki jo je DNjevec potegnil iz svoje tazadnje. Temu sledi, da admini na YGOPro-ju ne obstajajo, saj niso potrebni. Program je tvoj sodnik. To sicer pomeni, da so misclicki lahko fatalni, ampak isto bi ti tudi rekli glede misplaya na turnirju. Live and learn.

Še na isto temo tudi, če izgubiš zaradi misclicka, nimaš nobene »reputacije,« da bi jo lahko izgubil. To je zdaj subjektivno kar se tiče reputacijskega sistema. Nekaterim je to na DN-ju bilo všeč, da so lahko sledili svojim uspehom ali pa da so izločili začetnike od »ufurancev,« ko so želeli igrati. Če ste ga uporabljali le za slednje, vam sedaj to tako ali tako naj ne bi nič pomenilo, saj si nihče ne more izmišljevati svojih pravil.

YGOPro si lahko do neke mere celo tudi sami posodabljate. Če hočete, lahko igrate po starih prepovedanih listah ali pa na novo celo z kartami, ki so bile samo prikazane v animeju (v standardnih duelih teh seveda ne smete uporabljati). Spreminjate lahko tudi glasbo, ovitke kart in ozadja, brez da potrebujete 764356 zmag in reputacije oziroma celo denarja. Resno, DN?

Ste si kdaj želeli shraniti duel, da lahko kasneje drugim kažete, kako ste nekoga nabili? YGOPro snema vsak duel, ki ga začnete in vas po koncu vpraša, če ga želite shraniti. Ko gledate ponovitev, vidite tudi kaj je nasprotnik ves čas mel v roki.

Torej, na kratko in z kakšnim dodanimi podrobnostmi:

YGOPro:

+ Popolnoma avtomatiziran; ni adminov, ni cmer, ni računanja, ni debat. Zgleda kot da bi igral NDS ali PSP,

+ omogočeno igranje v štiri,

+ izbira večih formatov; TCG, OCG ali hibridizirano (po novem tudi anime format),

+ možnost posodobitev; glasbo in določene grafike lahko spreminjate po lastnem okusu,

+ hiter; DN se lahko neznosno vleče, komplikacije s POD-om, računanje, pucanje monsterjev po Dark Hole in vsi poznamo kaos, ko nekdo po nesreči odstavi napačen xyz material…

+ možnost snemanja duelov, brez nekega dodatnega pripravljanja; ob strani je tudi zapisnik (log) v katerem je zapisana vsaka poteza, ki je bila storjena,

+ enostavna uporaba; ygopro > multiplayer > refresh & join / host duel.

- Treba je naložit; datoteka je velika nekje med 100 in 200MB, kar je lahko tečno za tiste z počasnejšim internetom,

- treba je naložiti nadgradnje; te so sicer za razliko od celotnega programa velike samo 10—20MB,

- ustvarjalec decka zgleda nametan in je slabo pregleden,

- ima manj igralcev kot DN,

- »response check« lahko najeda; obstajajo bližnjice, za katere določen folk sploh ne ve. Npr., če držiš S, te program ne bo spraševal, če želiš aktivirati karte ­­­ — uporabno za takrat, ko imaš settan MST in podobne stvari, ki se lahko aktivirajo kadar koli.

Dueling Network:

+ Online; nalaganje ni potrebno torej je dostopen na vseh računalnikih z internetom. Glaven plus, ki ga ima nad YGOPro-jem,

+ stalno nadgrajevan,

+ ogromno ljudi; na žalost idioti sestavljajo večino tega,

+ reputacijski sistem; kakor za koga, meni osebno nikoli ni bil všeč, ker je spodbujal elitizem.

- Ljudje imajo IQ v negativi; klicanje adminov, napačni rulingi… Seveda ima YGOPro tudi take, vendar se ti z njimi ni treba kregat,

- ogabna grafika,

- počasni dueli; posebej še ko čakaš admina,

- lahko te izpiše med izdelavo decka,

- zapisnik se ti ne shranjuje.



Na DN-ju niti pod razno ne mislim igrati, vsaj ne proti neznanem folku. DN še vedno uporabljam za igranje s Skypeom (kar sicer povzroča masivno upočasnitev) in za sestavljanje decka, ker pokaže več kart hkrati in tekst je večje in lepše napisan. YGOPro ima zelo kockasto pisavo, ki mi ni všeč.

Jaz osebno igram takšna glupa decka, kjer se vsako rundo shufflata vsaj dva monsterja nazaj v deck in skoraj vsaka karta ima nek search effect kar samo poveča moje tegobe. Če igram na DN-ju, morem monsterja prvo poslat v grave, napisat eff, čakat na ok, ga dat na top deck, zmešat deck, potem se po možnosti chaina še kakšna karta, da morem spet it v deck, čakam na ok, čez CEL deck iskat tisto ENO karto od štiridesetih, ki jo rabim in dam v roko ter čakam tri sekunde, ko nasprotniku karto kaže čez cel ekran. Spet čakam na ok. Pa vmes kje morem za nasprotnika računat, če je polovica od 7950 res 3425… Medtem ko edino izmed tega, kar moreš naredit na YGOPro-ju je, da izbereš karto, ki jo searchaš in še to ti pokaže samo tistih par, ki jih smeš dat v roko, ne pa celoten deck.

Tako, da ja! YGOPro si z razlogom zasluži takšno pripono kakor jo ima. Igranje se dejansko počuti bolj profesionalno in vzdušje je na splošno bolj prijazno in zabavno, ker se noben ne ponižuje zaradi neznanja rulingov. Če že, se lahko tam iz svojih napak še česa naučiš, ker si lahko siguren, da ima program bolj prav od vaju obeh. Ne vem, kaj da še rečem, razen da stopite izpod kamna in poskusite! Se vidimo v naslednjem članku!

