Serbus!

(to bo moj novi pozdrav, ne vem kako mi ni padlo na pamet do zdaj)

Wie getz? (to bo nadaljevanj mojega pozdrava…ne res…kako mi ni padlo prej na pamet)

V senco, hladno pijačo v roko, deck v drugo. Ubija me to. Vročina itak, ker sem bolj toplokrvna žival, ki zdrži na nizkih temperaturah, pomanjkljivo oblečena. Glede na to, da je yugioh indoors šport pa je vročina sploh problem. Gradite si hiše ob gozdu ali pod pobočji. Senca garantirana. Pozimi zakurite centralno, ki bi jo itak. Poleti pa se smejte sosedom, ki se pražijo in kuhajo.

Bolj kot vročina pa me, priznam, ubija deck. Grozno je, ko veš katera je prava pot z deckom, hkrati pa veš tudi, da ta pot ni tako zanesljiva kot druge poti. Pa ne govorim o tem kako je prava pot tista, ki ni posuta z rožicami in je večji izziv. Govorim o tem, kako prava izbira kart lahko pomaga pri igri ali pa pomaga pri porazu. Se bom še vrnil k temu.

Najprej bi se rad dotaknil komentarjev prvega dela prispevka. Nekateri so se strinjali, da je prispevek dobro napisan. Tudi jaz se strinjam, prispevek je mojstrovina. Sploh glede na to, da ga nimaš s čim primerjat. Težko bi določil, da je slabši ali boljši od česa drugega, le pa tistega drugega ni.

Delno je to moja krivda, ker sem zelo zaposlen in ne utegnem več tako efektivno delit nalog ostalim avtorjem. Delno je krivo to, da smo nove release predelali, državno je za nami, ostaja nam samo sproščevalno nabijanje kart na mini turnirčkih.

Spet en del je tudi to, da so počitnice ali pa zaključevanja šolskega leta, ki poberejo ogromno časa, če smo preveč ambiciozni ali pa prej med letom nismo bili dovolj. Kako si razdeliti čas, da ga ostane za yugioh, je tema za drugič mogoče.

Ena tema pa nam je ostala. To so priprave na Evropsko prvenstvo. Fantje Evropsko prvenstvo letos je v Milanu, kar je za povprečnega Slovenskega igralca…ideal. Tudi če nisi kvalificiran na glavno tekmovanje, imaš na voljo še Last Chance Qualifierje v petek pred turnirjem. Ali pa greš samo na side evente. Neseš žepnino s sabo in jo poskušaš z zbrano igro spremeniti v profit. V najslabšem primeru bo to učna izkušnja in pa tona zabave.

Tisti, ki pa gremo zastopat Slovenijo na main event, pa se poskušamo pripravljat. Res samo poskušamo, ker nam ne uspeva preveč. Nikakor se ne ujamemo časovno.

Zato potem vsak posameznik v skladu z njegovo osebnostjo dela kar lahko, da se pripravi. Eni samo spremljajo tuje decke, ki zmagujejo državna prvenstva. Nekateri čakajo, da se jim karte in odgovori prikažejo kot Marija iz neba.

Drugi pa gremo na Dueling Network, ki je končno ustvaril »forced match« opcijo.

Na Dueling Network ne bi šel, če ne bi testal obnašanja določenih kart v decku. Ker igre si tam že ne bom izboljšal. Sigurno ne.

Na kupček sem navajen in nesem kupček, katerega igram že dolgo. Meni gre bolj za to, da naredim »statement« na Evropskem kot pa za zmago. Realen sem. Zmagal ne bom. Ciljam pa na top. S karakuriji.

Treba je imeti zastavljene cilje. Ker sem tudi dokaj analitična oseba, sem si zadal dosegljive cilje. Neka vodila, smernice. In prepričan sem, da mi bo uspelo. Ni razloga, da mi ne bi.

No ja, je. Chaos Dragon in Inzektor sta dva razloga. In tam bosta namnožena kot ribe v košari po tem, ko je Jezus videl lakoto ljudstva (ne vem kaj je s temi bibličnimi prispodobami danes :)).

Da bi bil konkurenčen v tema dvema nikakvima matchupoma, sem testal razne možnosti. Testam karte. Ne načina igre. Način igre bom prilagodil, ko najdem karto. Ko najdem odgovor. Še iščem. Bom kar bolj konkreten. Macro Cosmos in Prohibition. Obakrat neuspeh.

Kaj sem naredil? Najprej sem pretehtal teoretične možnosti. To sem naredil že davno. Naredil pred državnim prvenstvom ampak nisem pristaš menjav tik pred zdajci. Zato sem pustil deck tak kot je bil. Najboljši tisti trenutek. Ampak sem edini poraz v swissu doživel ravno proti Chaos Dragonu (proti Inzektorjem nisem igral).

Teoretično potencialne karte sem si zapomnil, zapisal, dal u deck na DN. Sem jih preučil, katere pomagajo in koliko pomagajo. Sploh pa niti ne gre za to, katera karta pomaga. Gre bolj za to, katera karta te ne ovira, ko ne dela kar bi morala.

To pa ugotoviš z igro. Na dueling networku je perfektna priložnost, ker lahko v relativno kratkem času odigraš veliko število iger. In veliko število iger je ključ. Mi iščemo karte in kombinacije, ki so največkrat koristne. Za to, da smo res prepričani kdaj je uspeh večinski pa potrebujemo veliko število iger. Več je iger, boj je točen ta odstotek. Logično. Spet nekaj o oddsih.

Odlični za testanje čudnih ali novih kombinacij in kart pa so tudi lokalni turnirji, tako zvani »localsi«. Po tujini (drugih celinah), je to razširjena praksa. Lokalna trgovina s kartami nudi prostor in organizira manjše turnirje, kjer se srečuje nekaj deset igralcev in igra sproščeno igro. Primerno za začetnike in profesionalce. Žal, so vsi turnirji v Sloveniji takšni. Nekaj deset igralcev, ki igrajo tako raznolike kupčke, da se ti zdi da igraš Dueling Network Unrated.

Delamo tudi na tem. Delno z blogom, ki (upam da) izobražuje ljudi, sploh mlajše igralce. Delno pa z zviševanjem resnosti na turnirjih. Turnirji po Pikapolonica trgovinah bodo resnejši kot doslej. A ne se bat. Še vedno bodo primerni za vsakogar. To nam omogočajo tudi igralcem prijazne edicije, ki jih bomo znali izpostaviti in promovirati. To nam omogočajo tudi budgetu prijazni trendi. Top decki so trenutno Chaos Dragon, Dark World, Six Samurai. Vsi sestavljeni iz treh structure deckov (ki jih lahko dobite po ugodnejši ceni na cardtraders.eu).

Tako je, testat je treba nove karte, za katere mislite, da znajo narediti razliko med porazom in zmago proti določenemu matchupu. Prosim, preverite vsaj najosnovnejša pravil kart preden jih vtaknete v deck. Po tem pa jih testajte. Igrajte zadostno število iger, da boste lahko rekli brez dvoma, da je karta ali slaba (in jo zavrzite brez slabe vesti) ali pa je odlična in nabavite zadostne kopije karte, da vam bo v pomoč ko bo potrebno.

Zadostno število iger ni 5. Zadostno število iger je 500. Ker je zelo težko, da boste odigrali pet sto iger proti istemu matchupu in vsakič dobili to karto v roko in jo uspešno odigrali, uporabite glavo. Tiste igre, ki ste jih imeli možnost odigrat izkoristite kot orodje za ugotavljanje uspešnosti.

Madona uporabite papir in pisalo, če nimate glave. Raje pa uporabite glavo. Ker to so logične stvari. Logično je, da če testate karto, ki je samo ena v kupčku, je večine iger sploh videli ne boste. Če je karta nujna za uspeh, testajte vsaj dve kopiji. Če se vam zdi, da je karta na dva preveč…je verjetno sploh ne potrebujete.

Flisk se ni strinjal z mano, ko sem rekel, da je potrebno ogrevanje in brainless nabijanje. Sem testal in spet začel bolj sproščeno. Potreboval sem to. A nikakor se ne sme pretiravat. Absolutno ne. Dueling network veiko igralcev uporablja kot orodje za preizkušanje decka. A ne pozabite na igro v živo, ker je popolnoma drugačna. Branje potez je na povsem drugem nivoju, všteti je treba še gestikuliranje. To pa še vedno ni vse.

Gre tudi za faktor neumnih igralcev. Mogoče niso neumni…jaz jih ne poznam osebno in ne bom sodil. A prekleto, niti malo se ne trudijo, da ne bi izpadli naravnost neumni s svojimi potezami v igri. In igra proti takim igralcem te lahko spravi na njihov nivo. Začneš delat neumnosti, ker jih delajo oni ali pa, ker vidiš, da se ti ni treba trudit za uspeh, ker se sami na pol premagajo že.

Ko pa igraš z dobrim igralcem pa se je treba sprostit in spustit v element. Neki dan sem igral z Lavrinškom proti Windupu. Je bil edini prost nasprotnik ta dan pa sem izkoristil priložnost. Za novo pričesko (tip obvlada in mi je žal, da nisem imel daljših las, da bi imel več svobode) in za igro proti windupom.

Začela sva. Kot je v naši navadi, prvi match brez side decka, sproščeno. Izgubil sem. Kar je meni popolnoma normalno. Navajen sem že tega. Da ko po dolgem času igram proti določenemu tipu decka, sem zmeden in se moram spomnit kako že grejo comboti in kako naj reagiram.

Za tem sem dobil nekaj matchev zaporedoma. Pomaga tudi side deckanje. Ne pomaga pa glasna glasba iz sosednjega dvorišča.

Zelo sem se razveselil ko sem pogledal objavo Evropskega prvenstva na Konamijevi strani. Regionalsi za prihodnjo sezono (2013) so v petek pred Evropskim. Poleg tega pa še kup drugih eventov. A ta se mi je vtisnil v podzavest.

Drugače ne igram en dan pred eventom. Nekako sem se tako navadil, da ne bi zadnji čas spreminjal izbranih kart za deck. Ker ne bi imel časa testat. Na te regionalse pa sigurno grem. Ker pridem tja z dobro mero testanja za sabo. Tudi strategij, ki se niso obnesle. Igral bom proti top igralcem. Zamotil se bom, da ne bom živčna razvalina. Igral bom za sprostitev, ker mi uspeh ne bo ključnega pomena. In spustil se bom na tisti nivo, ki ga iščem. Na popolno in absolutno sprostitev. Upam, da mi uspe. Bom poročal o rezultatih.

Da se dotaknem še druge problematike, ki jo je Miha v svojem (od vseh še najbolj) konstruktivnem komentarju izpostavil. V Milano gremo s kombijem v petek zjutraj. Enega od kombijev vozim jaz. Vozim kombi z ekipo iz sosednje Hrvaške. Kar pomeni, da imam tisto jutro še vožnjo v Zagreb in nazaj v LJ in šele nato za Milano. Okoli 280 dodatnih kilometrov. Ker vam to ne pove mnogo naj dodam še, da bom v četrtek do večera v službi. Kjer, glej ga zlomka, tudi vozim kombi.

Ob prihodi v Milano bom UNIČEN. Utrujen bom fantje. Tudi petkov večer bo zame bolj ležeren. Ker grem na svoj prvi veliki event. Igrat! Na eventih sem že bil in vedel, da bodo dnevi pred mano naporni. Bili so. A ni bilo vse na nitki moje zbranosti.

Ker sem sodil, igralci so se lahko pritožili pa še pravila dojemam dovolj dobro, da je le malo situacij ko zmrznem.

Zdaj pa bo vsaka napaka korak stran od zadanega cilja. Tega pa nočem. Nisem tak, da ciljev ne bi dosegel ko si jih zadam. Sem kar vzdržljiv, to sem sebi in drugim dokazal večkrat.

To je vsekakor vrlina. A ne zamenjajte trme z vzdržljivostjo. Čeprav se mejo hitro in zlahka prestopi.

Tudi drugače ni v mojem stilu ponočevanje po lokalih, zato mi ne bo tako zelo težko okoli desetih v posteljo do naslednjega jutra.

Počitek igralci. Počitek je skoraj tako pomemben kot deck. Sicer bi težko določili kaj je pomembnejše, verjetno deck. Je tudi razlog nastanka tega prispevka. A počitek vsekakor nosi neko določeno težo pri uspehih/neuspehih.

Miha je izkušenejši od mene kar se tiče velikih turnirjev. Že to je dovolj, da bom njegov komentar vsaj premetal v glavi sem in tja preden ga bom zavrgel/upošteval.

Njegova izkušnja je, da so igralci, ki jim je dobro šlo na turnirju izgledali kot bi jih povozil traktor. Bili so izmučeni. Kaj so razlogi za to, pustimo stati.

Yugioh je (kdo bi rekel) miselna igra. In napor uma je naporen tudi za telo. Kako vsi postanemo utrujeni ko se je treba učit za šolo eno uro.

Ker sem zmrznil in nisem napredoval s svojim kupčkom (spet še ne bom o tem, kasneje) bom ta prispevek orientiral bolj v smer priprave uma in telesa na velike turnirje, ker kupčke smo že pripravili ali pa smo brez idej in bomo kopirali tuje ideje in upali na najboljše.

Zen

S tem ne mislim Zen pošasti iz Windup archetypa. S tem mislim mistično stanje razsvetljenosti uma. Da ne gremo predaleč, igramo yugioh in vse kar bi rad je, da svoje poteze premislite preden jih naredite. Da preberete nasprotnikove poteze preden jih naredi. Bolj daleč vnaprej ste sposobni prebrat, večje so šanse za uspeh.

Ja, enostavno. Da pa ste zmožni takih dosežkov (kot je uporaba glave), pa potrebujete pravilno negovane, spočite misli.

Začnimo pri prehrani. To bo par koristnih napotkov, ki bodo koristili tudi drugače v življenju, saj (začuda) boste potrebovali glavo še večkrat, ne samo pri igri yugioha.

Preden pridemo do uma in misli, začnimo pri možganih. To je kraj kjer misli in naše funkcije nastajajo, kjer nastajajo signali, ki potem udom pravijo kaj naj delajo.

Črnci poznajo »soul food«, domačo kuhinjo bogato z maščobami, ki pogreje in nasiti še tako zavrtega belca. Jaz pa vam bom predstavil »brain food«.

Ribe. Ne marate rib? Ne veste kaj zamujate. Jaz imam zelo rad ribe in morsko hrano. Moti me edino, da ni tako nasitna kot meso. Kdor pa je že od prej navajen lažje prehrane pa bo v ribah našel odlično dopolnilo k jedilniku. Ribe so res (ne samo za reklamo) bogate z omega 3 maščobnimi kislinami, te pa so hranilne snovi za možganske celice.

Med hrano za možgane je zelo veliko sadja. Sadje je sladko na svoj naraven način. In sladkor, oziroma ogljikovi hidrati (da se ne spuščam v kemijske komponente) je to kar hrani naše telo. Kompleksni ogljikovi hidrati natančneje. Kaj je razlika? Zapleteni, kompleksni ogljikovi hidrati imajo daljše molekule (kdo se zdaj ne spušča v podrobnosti) in telo dlje potrebuje, da jih razbije na preprostejše delce. To daje telesu enakomeren pritok energije in hrane. Pri preprostejših in pogostejših ogljikovih hidratih pa je šok energije in hranilnih snovi kratkotrajen in hitro zamre.

Glede na to, da si hrane ne pripravljate sami, je zelo mogoče, da veliko te hrane že zaužijete. Če bi si hrano pripravljali sami, bi verjetno večino hrane izpustili, saj gre za veliko zelenjave in mlečnih izdelkov.

Želeni učinek je, se nasititi, dobiti čim več hranljivih snovi potrebnih telesu in možganom. Kako zelo zdrava so ta živila za telo in v kakšnih količinah bomo pustili, ker nihče od nas niti približno ne je dovolj striktno in zdravo, da bi lahko moj članek naredil razliko.

Poleg sitosti je cilj tudi pojesti živila, ki so surova bogata s hranilnimi snovmi in pripravljena na pravi način (prav tako zaužita na pravi način).

Pravi način, je ta način, ko hrana potrebuje dalj časa, da se razgradi. Da je pokurimo sproti toliko kot je pojemo in ne, da delamo »zaloge« v telesu. (da je Glycemic-index čim nižjji)

Hrana, ki se najlaže uvršča k »hrani za možgane« se deli na nekaj skupin.

Žitarice:

kosmiči, kaše, ajda, oves itd. (brez sladkorja)

Mlečni izdelki:

mleko, jogurt

Sadeži:

Jabolka, vse kar ima v angleškem imenu »berry«, češnje, banane (celi sadeži)

Škrob:

Testenine, riž

Zelenjava:

Stročnice vseh vrst (sploh leča), brokoli

Iskati je treba živila z veliko vsebnostjo amino kislin iz katerih nastanejo nauro  transmiterji preko katerih potujejo sporočila po našem telesu. Če uživamo ogromno hrane, ki se ne uvršča v »brain food« skupino, so sporočila po našem telesu veliko počasnejša.

Proteini so prav tako potrebni za razvoj naših možganov, ne samo mišic. Naravni proteini, ki jih zaužijemo s hrano. Surova živila imajo sama po sebi neverjetno veliko proteinov, le, da nihče pri gospodinjstvu v osnovni šoli ni poskušal dovolj zbrano, da bi se tega zavedal. Zato posegamo po kemičnih substancah.

Ostanejo nam še vitamini. Ker je malo katera kuhinja dovolj uravnotežena, da bi nam vsak dan nudila ravno dovolj potrebnih snovi iz vseh skupin, je mogoče dobro razmisliti o jemanju multivitaminskih tablet ali napitkov. So odlično dopolnilo za uravnoteževanje diet. In niso poživilo. Poživil se ogibajte, saj imajo pogosto še kakšen neželjen učinek.

Če bi bilo treba izpostaviti nekaj živil, ki so na vrhu pri »brain booster food« skupini bi se strokovnjaki odločili za: ribe, avokado, borovnice, špinačo in jajca. Mislim, da bom jutri za kosilo jedel lososa s špinačo in trdo kuhanim jajcem, posladkal pa se bom s (nimam pečice za pito) sadno kupo iz tropskega sadja. Redno jem tudi banane, ker so dokaj nasitne, ne potrebujejo priprave in so »brain food« kar sem izvedel danes.

Ker pa samo prehrana ne bo dovolj za dobro delovanje možganov gremo še naprej. Kisik. Ko nekdo nekoga zaduši, ta oseba ne umre zelo hitro. Tudi ne umre ker pljuča ne dobivajo več zraka. Oseba umre, ker možgani ne dobivajo kisika. Možgani, kot vsak drug del telesa za svoje delovanje potrebujejo kisik. Zato bi bilo naše bivanje na drugih planetih, ki nimajo v atmosferi zadostne količine kisika nemogoče. Rahlo tkivo možganov brez kisika zelo hitro propade in če propade, potem ne more upravljati niti z najosnovnejšimi funkcijami kot je dihanje ali srčni utrip.

Posledica pomanjkanja kisika v možganih je tudi zehanje. Telo samodejno zajame večjo količino zraka v pljuča, da vsaj trenutno in delno dobi dovolj kisika. Temu sledi spanec, da je telo in um pri miru. Da lahko počiva. Da se lahko vrne na neko stopnjo sproščenosti mišic, količin kisika in kislin po telesu, neko stopnjo zmožnosti delovanja, ki bi jo lahko imenovali, da je normalna.

Zato dragi bralci. Dihajte svež zrak. Sprehodi v naravo v prostem času bodo naredili neverjetno veliko za vašo spočitost in zbranost. Dokazano je, da ljudje, ki se sprehajajo, ki hodijo na pohode, so veliko bolj spočiti in zbrani od tistih, ki ne.

Zavrzite cigarete.

Res je danes težava najti čas ali družbo za kaj takega. A že povsem navaden odklop od računalnika in sprehod s sošolko po parku (tudi če ni simpatija) naredil ogromno. Na zraku boš in imel boš zaupnika za ves mentalni odpad. Meni se ne zdi sebično jamrat drugi osebi o svojih problemih. S tem ustvariš neko razmerje in zaupanje, to pa ljudje potrebujemo.

Omenil sem že počitek. Ta je zelo pomemben. Strinjam se, da je najboljši hobi poležavanje. Ampak tudi to ni preveč zdravo. Pretirano poležavanje in preveč spanja nas dela samo še bolj zaspane in nezmožne mišljenja. Na koncu se ujamemo v nekakšnem transu in neproduktivnosti, ko že nekaj tednov nismo naredili nič, čeprav smo ves čas bili utrujeni in nekaj delali. Spanca naj bo ravno prav in tisti kvaliteten. Za poležavanje je dopust. Če je zaslužen.

Kako zelo resno boste vzeli moje besede…je na vas. Tudi sam se ne držim strogo svojih nasvetov. Ko bi vi vedeli koliko lažje je govoriti kot narediti. Jaz to dobro vem, ker pač zelo veliko pišem in razmišljam. Ponavadi ostane samo pri tem :).

Ker se mi zdi, da Mihovemu komentarju še nisem storil pravice, se bi rad velikih tekmovanj in dolgih dnevov dotaknil še iz drugega vidika. Vidika sojenja.

Pridejo situacije in s tem ni nič narobe. To, da pokličete sodnika je nekaj povsem normalnega in, če imate neko normalno komunikacijo z nasprotnikom, vam tudi zameril ne bo, ko boste o kakšni stvari neodločeni ali neprepričani. Zato je tam sodnik. Uporabite ga. Ne pričakujte naravnost danih odgovorov kako in kaj je. Še vedno se boste morali potrudit in (iz dobre razlage, ki jo bo nudil) izluščit odgovor na vprašanje.  To je kar se tiče pravil.

Potem pa je na drugi strani player management. In to je velik problem za nekatere. Igralce in sodnike. Konami nam je postavil okvire s tournament policyji. Več kot tournament policies pa pomenijo izkušnje. Razum tudi. Eni sodniki so bolj piflarske sorte, grejo in se naučijo pravil, zanemarijo pa player management, ker premalo sodijo.

Ponekod enostavno ni dovolj priložnosti za sojenje, da bi napredovali. Tudi v Sloveniji smo zelo omejeni. Zato nam ostane to, da se prijavimo za sojenje v tujini in da (obvezno prej kot karkoli drugega) spremljamo dogajanje na judge forumu in na drugih spletnih medijih. Vse je treba vzet ko učno uro. Ni napačnih vprašanj, samo napačni odgovori. (mnogi daleč pred našim časom so bili tako modri, kar mi je čudno, glede na to, da so živeli v veliko bolj preprostem svetu kot mi danes).

Player management je vse kar vključuje komunikacijo za mizo, obnašanje igralcev, namerne/nenamerne poteze itd. Vse kar ni povezano s kartami in njihovim medsebojnim delovanjem.

Pri player managementu je zelo mogoče, da boste dobili za isto stvar dve različni razsodbi. Lahko sta obe pravilni. Je od sodnika odvisno. Odvisno od njegovega razuma, dojemanja situacije, od njegove vzajemnosti, od njegovega temperamenta in pa od vas. Ja od vas!

Velik del je na vas. Pomembno je kako situacijo predstavite. Najslabše kar lahko naredite (tudi če igra visi na nitki) je, da se prepirate s sodnikom ali nasprotnikom. Ne povzdigujte glasu. Prosite za prevajalca, če ne znate angleško, ker pogosto zmaga v argumentih tisti, ki bolj tekoče govori angleški jezik.

Dragi bralci, kar pripravite se na Italijo. Balkanskega sodnika ne bo, ker oba igrava. Nemščina, Italijanščina in še posebej Angleščina so ključnega pomena.

Nikoli se ne prepirajte, sploh pa ne s sodnikom. Pri player management situacijah pogosto pride do klicanja Head Judgea. Head Judge naj bi bil najizkušenejši aktivni sodnik v dvorani. Ni pa nujno, da je najboljši manager.

Sodil sem v Leipzigu, kjer sta imela Head Judgess in Assistant Head Judge razdeljeno delo, Martina (se je pravkar poročila, čestitke) je skrbela za pravila in mehanike, medtem ko je Chris urejal samo player management situacije. Ne želim si biti na njegovem mestu. To je zelo težko delo, bil sem pogosto prvi za mizo, ko se je kaj zgodilo. Prvi vtis je zelo pomemben.

Če delujete, kot, da imate situacijo pod kontrolo in, da je nasprotnik samo nekaj zamutil in bluzi v prazno, je veliko več možnosti, da bom za mizo zaupal vam. Na koncu gre samo za preprosto; »komu verjameš?«. Nekaj minut si vzameš in poskušaš vprašati prava vprašanja, da bi izvlekel resnico ali pa bi se kateri od igralcev izdal. To je zelo redko. Na koncu moraš zaupati občutku. Skoraj loterija.

Zato naredite vse kar lahko, da se zaščitite pred nepravilnimi razsodbami. Prepričan sem, da ne želite gubiti iger, ker je nasprotnik bolje vrtel jezik od vas.

Delujte zbrano, delujte kot, da je nasprotnik rutinirano poklical sodnika, ker pač gubi kontrolo v igri. (to se dogaja vse prepogosto, neverjetno koliko drawow ali iger lahko izvlečeš samo, če se prepiraš) Je pa tu še drug pogled. Če bi bili dovolj zbrani, se situacije sploh ne bi zapletle.

Bodite naspani, bodite spočiti. Omenja se tudi pitje vode. Seveda. Na takem turnirju ne bo redne prehrane, ne bo petih obrokov na dan kot ste jih navajeni. Zato je najmanj kar lahko naredite za svoje telo, to, da mu nudite dovolj vode. Ampak res vode. Ne sladkih, nekvalitetnih, plastičnih pijač. Voda tudi najbolj odžeja. Osveži. Če bi imeli to možnost, vam bi priporočil še, da namočite noge v hladno vodo. Dela čuda. Če imate to možnost tudi tuš med rundami. To je zelo težko izvedljivo seveda.

Na te dolge ure umskega napora (naj bo res napor, ne dovolite otopelosti, da se vam prikrade v poteze) se lahko do neke mere tudi pripravite. Šola je dober primer. Ampak kdo pa je še zbran v šoli od jutra do kosila in spremlja budno kaj se dogaja. Malo je teh fanatikov. Šport.

Šport in hobi je nekaj kar počnete z veseljem in zato, ker to res želite. Izkažite se tam. Tudi tam gre za isti princip. Trd trening, da bodo rezultati. Tudi če eno stvar počnete za sprostitev, bodite dobri v tem. Delajte tako kot je treba in ne napol.

Omenil sem šolo. Šolski sistem posiljuje mladino z raznoliko paleto predmetov in znanj. Nekateri so tam preprosto zato, da spoznavamo okolje v katerem živimo. Drugi so tam, da prejmemo vsaj osnove pismenosti in razgledanosti. Spet tretji so uporabna znanja, ki pridejo prav vsak dan. Četrti predmeti pa so računanje.

Matematika, pri kateri gre pogosto za nesmisle. Vsaj meni so nesmisli, ker sem bolj prizemljene sorte človek in hočem, da moje delo prinese sadove. Pri matematiki, natančneje algebri (in zahtevnejših vrstah geometrije, kjer je spet samo nesmiselno računanje) gre za en kup računov brez rezultata. Povrh tega gre za računske funkcije, ki se jih nikjer ne koristi v življenju. Tudi v strojništvu ne. Niti pri ekonomiji.

Vseeno pa služi nekemu namenu. To sem spoznal tudi sam. Trenutno nisem sposoben brez računala delit nekega števila s številko 17. In obžalujem, da ko sem se še šolal, nisem bolj pazil na to. Na razvoj možganov. Trening uma. Saj to je vse kar ta »višja matematika« je. Trening. Vadiš logiko in dojemanje. Vadiš misli. To lahko rešiš tudi z izpolnjevanjem sudokuja ali katere druge uganke. A to vse postane rutinirano čez čas in nima več želenega učinka. Najmočnejši vpliv ima ravno zaletavanje se v nerešljive enačbe. Zato se poskusite zbrati in razumeti matematiko, ki vam jo tiščijo pod nos. Lahko vam koristi bolj kot si mislite.

Na koncu pa je tu še testanje. Testajte dokler niste popolnoma uničeni. Večinoma se igra med vikendi. Torej imate čas in drugi dan ni šole ali službe (hipotetično). Testajte dolge ure. Testate verjetno s prijatelji ali znanci s katerimi se dobro razumete. Torej vam ni težko z njimi biti več ur v istem prostoru, verjetno se zabavate. To je zelo pomembno, tako čas prej mine in se lažje pretrpi.

Navadite se na ta tempo velikih turnirjev. Začnite že z manjšimi turnirji.

Glede na to, da en finale v Sloveniji (ali na Hrvaškem) traja praktično cel dan, ker ne poznamo dvo-dnevnih turnirjev, je že to dober trening. Tudi pri nas se opazi to, da igralci niso navajeni dolgih ur igranja. So na koncu izčrpani in ne razmišljajo dovolj zbrano.

Yugioh še ni šport, gre pa za isti princip. Trening. Trenirat je treba. Kartanje ja. Pa tudi vzdržljivost.

Ogromno lahko storite že doma preden greste na turnir. Ravno ko to pišem, mi je priromala v glavo misel, kako top igralci to vse že vejo in mi je zelo žal, da jim ne morem ponuditi novega znanja. Da bi bil članek poučen za vse bralce. Stare in mlade mačke. Mogoče je da vejo. Pa se res tega zavedajo kako pomembne so priprave, tudi tiste druge priprave, ki niso sestava pravega kupčka? Pa če vedo, a to tudi upoštevajo?

Bomo videli skozi leta z rezultati.

Zdaj pa se lotimo še mojega decka, ker odlagam in odlagam že nekaj časa. Prišel je končno vikend, ko imam občutno več časa za yugioh kot med tednom. Testal sem v živo in testal sem na DN.

Prohibition sem zavrgel, ker ga vse prepogosto povlečem na začetku, ko ne vem s kom in čim igram. Če ne na začetku pa ga dobim ko je prepozno. Nimam nič proti temu, da kako kopijo uporabne karte igraš samo en komad v kupčku. Ampak Prohibition je takoj ko nasprotnik seta svoje karte popolnoma neuporaben. Če kličem Solemn Warning je zelo veliko možnosti, da ga je že setal. Ali pa MST, da mu tudi moj Prohobition ne bo v napoto.

Ker iščem odgovor na Inzektorje IN Dragone, sem pač poskusil. Klical bom Horneta in Light pulsarja, ker sta pač najbolj živce parajoča. Izkazalo se je, da je praksa res popolnoma drugačna od teorije. Prohibition je že v osnovi počasna karta, uporabna samo če jo dobiš z normal drawom. Inzektor mi je spuščal kombote z Ladybug, Dragon pa me nabijal z REDMDjem.

In vsaka karta, ki ni osnovna strategija decka, pomeni, da je izven te strategije in dela neko svojo lastno strategijo. In to ustvarja dead drawer. In to se je tudi dogajalo. Vse preveč.

Spet nazaj na Macro Cosmos. Zakaj? Ker je zelo uporaben proti največjemu število pričakovanih deckov. Sploh proti Inzektorjem, ker ne more v graveyard pošiljat equippanega Horneta ali Ladybuga in pa proti Dragonom, ker millajo ven iz igre, in ko mu povozim Pulsarja se lahko obriše pod nosom. Spet pa ni vse tako »straight forward« (naravnostno? lol).

Razen očitnega dejstva, da ni koristen proti VSEM kupčkom, je tu še tisti faktor topdeckanja. Koliko rund zaporedoma sem potegnil mrtve karte, ki sem jih bil prisiljen igrat zaradi vključitve Macrota v build. Koliko živih in odličnih kart sem zavrgel zavoljo Cosmosa. Nič bližje nisem rešitvi iz te zagate, ki je -deck building zadnjih nekaj tednov- pred vrhuncem tega poletja.

Medtem ko je misel na to, kako scoopajo Inzektorji in Dragoni ali DWji po tem ko sem jim popolnoma ravnodušno obrnil gor Macro, sladka in mamljiva, je po drugi strani moja narava prevladala.

Verjetno. Upam. Iščem dolgoročnejšo rešitev. Varnejšo. Pametnejšo od brezglavega tiščanja kart v deck. Nisem je še našel.

Zelo mi je všeč Deep Dark Trap Hole. Dva komada u side decku. Zelo verjetno bom igral to karto. Proti Dragonu in Hieraticom se zelo dobro obnese. Tudi proti drugim kupčkom zna biti zelo dobra. Koliko in kdaj jo bom vključeval v main deck bom videl sproti. Bom ocenil in upal na najboljše seveda.

A karta, ki jo iščem za MAIN DECK se mi še vedno izmika. Iščem karto, ki je dobra proti Dragonom IN inzektorjem. In jo lahko vključim v main build. Mogoče sem res zahteven. A želim dobre rezultate in tudi če jaz dam vse od sebe in dobro premislim poteze, mi nič ne pomaga, če dobim serijo mrtvih topdeckov.

Spomnim se začetka te sezone, ko sem iz decka pometal en kup zelo dobrih a polovico časa mrtvih kart. Spet bi potreboval tako čistko ampak sem se na build tako zelo navadil, da preprosto ne gre.

Zdaj bi bila pravilna odločitev menjava decka. To pomaga, verjemite. Nikakor ni priporočljivo menjat decka prepogosto. Na nekaj mesecev ali enkrat na format pa ni nič narobe. Če bi spet izbiral kupček bi izbral spet (seveda) Mystic Piperja.

AMPAK! Časa ni dovolj. In ker trdno vztrajam pri tem, da moraš kupčke testat, ne bom menjal decka. Potrudil se bom in še naprej iskal tisto čarobno karto (ki bo verjetno trap), ki mi bo olajšala slabi matchup.

Kateri deck izbrat je nadvse pomembno. Ne leži vsakemu vsak deck. Zelo pomembno je, da deck preizkusiš in ga vzljubiš preden ga igraš. To je pomembno tudi pri testanju. Da kupčke preizkusiš in vidiš kako delujejo.

Osebno tega ne delam, ker vem, da če o kupčku pojma nimam, bom delal napačne poteze in ne bom spoznal niti njegove osnovne moči. Raje testam proti dobrim igralcem, ki vedo kaj delajo. In pa posrancem. Treba se je navadit na faktor sreče. Čim prej tem bolje.

Zmanjkuje mi energije. To je delno tudi zaradi popolnoma napačne prehrane in pa spalnih navad.

Se vidimo kaj po Pikapolonicah po Sloveniji in pa se vidimo na Evropskem prvenstvu. Če ne letos pa prihodnje leto. Saj greste ane? Konami res popravlja možnosti za dobro igro po vseh državah Evrope, tudi pri nas. Regionalsi za novo sezono bodo kaj kmalu tu in spet bo treba pljunit v roke. Izpilit kupčke. In pa trenirat zavest in telo.

Lep in uspešen dan Želim, Matej Jakob

