Pozdravljen nadobudni duelist!

Če si bil na državnem prvenstvu potem veš kako je igrati na večjem turnirju, saj je na letošnjem državnem prvenstvu igralo kar 77 igralcev v veliki skupini (govorim samo za veliko skupino, ker te podatke imam, in ker sem mnenja, da bi skupini na državnem prvenstvu morali biti združeni, kot po veliko drugih državah). Sedem rund swissa pomeni sedem matchov, ki jih igraš ne glede na rezultat.

Sedem matchov pomeni sedem nasprotnikov kar lahko pomeni sedem ali več strategij proti katerim se moraš borit. In zmagat. Saj igramo za zmago. Tudi tisti, ki pravijo, da igrajo za zabavo, so v svoj kupček dali karte, ki lahko prinesejo zmago. Ki napadajo, burnajo, so exodia, final countdown in slično.

Sedem matchev lahko pomeni sedem matchupov. Verjetno si se pripravljal. Jaz sem se, moji kolegi so se. Ampak!

Ali si bil res pripravljen?!

Preigral si kup iger proti Dino Rabbitu, še več iger proti Inzektorjem, premagovali so te Windupi, nasuval si Chain burn.

Toda veliko tega je bilo zamanj. Igral sem na našem državnem prvenstvu in lahko rečem, da sem bil pripravljen. Pripravljen sem bil, vendar ne kolikor bi bilo treba mogoče.

Zmanjkalo mi je malo na koncu. S tem ne mislim na nesrečni boj z LSji. S tem mislim na koncu, tik pred državnim prvenstvom, mi je zmanjkalo časa.

Ja, časa. Glede na to, da sem se posvetil yugiohu, bolj kot drugi slovenski igralci. Ne samo pri igri ampak tudi pri raziskovanju, sojenju, spremljanju spletnih portalov in tako naprej. No, glede na to, da sem se posvetil bolj kot drugi, bi se pričakovalo, da bom imel vse v malem prstu. Ampak pravim, zmanjkalo mi je malo časa proti koncu. Začel sem delati, to je delno razlog. In pa kar je najpomembnejše, začela se je spreminjati meta.

S tem ciljam na Chaos Dragone. Nisem jih takoj vzel kot resno grožnjo, še vedno sem upal, da gre bolj za fluke. Za muho enodnevnico. Da bodo dobri igralci deck zavrgli zaradi odvisnosti od milla. Žal ni bilo tako in čez noč je deck postal prava nočna mora. Kot da bi gledal Pop zvezdo na začetku kariere. Justin Bieber med decki.

Poznavalci so ga igrali, začetniki so ga igrali, masovno se je igral deck v takšni ali drugačni (budget) različici.

In vse bi še bilo dobro…če ne bi ta trenutek imeli 5 ali več tier deckov. Pustimo označevanje deckov s številkami. Tier deck je tier deck. Ali bolje rečeno, top deck. Nekaj časa je bil to trinity. Zdaj jih je res že pet+. Poglejmo po svetu.

Inzektorji so dobili toliko supporta, da jih igralci ne bodo spustili iz rok, čeprav se še čaka, da vzamejo kak Ameriški event (ker je pač Amerika glavni role-model svetu). Deck je sposoben OTKjanja ali počasnega mletja. Kljub odvisnosti od Horneta, je njegova hitrost zdaj večja kot kadarkoli v preteklosti in moč Xyzjev, ki jih spuščajo, prav tako.

Windupi so v zatonu ampak enako kot inzektorji z novo-dobljenim supportom ne ostajajo doma ali v binderjih. Razmišljujoči igralci, ki imajo moje spoštovanje, ker pri potezah vejo kaj delajo in ne samo upajo na višji met kocke, igrajo control verzije, ki trenutno nudijo najbolj široko paleto playev in opcij. Hrvaško državno prvenstvo je zmagal Windup, ki je redno summonal M X-Saber Invokerja.

Dino Rabbit je top deck. Drži krono že nekaj časa, dokazuje se vedno znova. Je tudi poglavitni razlog za porast uporabe Chaos Dragonov v tujini. Chaos dragon je rabbitov kriptonit. A rabbit ni odpisan, z main deckanjem Macro Cosmosa in ostalih zvijač, se še vedno drži vrha. Dino Rabbit je Evropski deck, po Evropi ima že vse mogoče nazive pospravljene v žep za razliko od drugih kontinentov, kjer je top paleta bolj raznolika.

Chaos Dragon. Veliko monstrov. Velikih monstrov. Deck nabit z boss monstri in boss dragoni, ki se nadomeščajo ali množijo. LS engine omogoča pripravo terena, praznjenje fielda, polnjenje graveyarda in pitje živcev. Deck ima prednost pred drugimi, ker trenutno skoraj noben deck ne igra tako velikih pošasti. In ko že misliš, da si napravil spremembo v igri, se vrne s summonanjem katere od chaos pošasti. Deck izgubi ko se pilot prenagli in naredi napačno potezo ali ko so milli nezadovoljivi. Še vedno pa statistično dobi dovolj »živih« kombinacij (millov, kart v roki), da se lahko izkaže na turnirjih.

Dark Worldov praktično ni več. Imeli so obdobje, ko so prevzeli top mesta a so jih prepustili drugim kupčkom. Trend kupovanja treh structure deckov in dodajanja power kart se je ohranil, a ne z dark worldi. Teh na turnirjih praktično ni več. Če na balkanskih turnirjih vidiš manj DWjev kot poprej, potem veš, da je trend prerasel v nekaj novega. Trend. Pri deckih gre le za to, za trende, za popularnost.

Hero Beat s svojo hitrostjo in neomejenim uničevanjem ter kartami, ki se nadomeščajo še vedno drži dober odstotek na večjih turnirjih. Delno zaradi uspehov znanih pilotov, delno zaradi stila igre, delno pa zaradi cene, ki je dosegljiva. Kupček ima še nekakšen »anti« pridih, kar ga naredi še nevarnejšega in populanejšega.

Six samurai. Nedolgo nazaj se je kupček vrnil na turnirje po zmagi v Centralni (ali je bilo Južni?) Ameriki. Dodaten zagon in pogum so igralci dobili še z napovedjo Structure decka, kar je bil očitni pokazatelj, da ta deck še ni pokopan. Najprej se je mislilo, da bo to en tistih »en topa in vsi budget igralci kopirajo« momentov. Ni bil. Deck je nadaljeval z uspešnimi predstavami. Še bolj častivredno pa je dejstvo, da v top 32 pride en Samuraj deck, ki je predstavljal (izmišljene številke) 1% kupčkov v dvorani, medtem ko so topali trije Dino Rabbiti (ki so predstavljali čez 20% kupčkov).

To velja tudi za nekatere druge kupčke. Dober primer je tudi Final Countdown deck, ki spet spamma po turnirjih. In topa. Ali celo zmaguje državna prvenstva po Evropi in svetu. Več kot en državni prvak leta 2012 je pilotiral final countdown. Deck je počasen in zanesljiv. Nabit z obrambo. Več ima obrambe, kot povprečni kupček odgovorov. Nekaj pa je tudi na pravilih in nepoznavanju igralcev.

Vsak archetype igralec bi ta trenutek rekel, da sem pozabil na njegov deck. Ali pa bi vsak »nedeljski« igralec rekel, da so pred kratkim (tremi meseci) topali na primer T.G.ji. In tako naprej. Ja! Res je! AMPAK! Mi se bomo pripravljali na Evropsko prvenstvo zato je edino smiselno, da se pripravljamo na kupčke, ki jih pričakujemo v največjem številu, ker bomo proti njim najpogosteje igrali.

Tako je, osrednja tema tega prispevka je priprava na Evropsko prvenstvo. Velik del smo že storili, ko smo si našteli večino kupčkov, ki bodo najbolj zastopani. Toda to ni niti približno dovolj.

Hipotetično, kvalificirani smo na Evropsko prvenstvo. To pomeni, da smo nekaj dosegli, da smo si priborili invite, torej povabilo/dovoljenje za sodelovanje na main eventu v Milanu. To pomeni, da smo vsaj enkrat bili v topu ali dovolj blizu topa. To pomeni, da smo se že enkrat pripravljali in smo že enkrat igrali proti konkurenci. Kako huda je bila konkurenca pač odvisno od okoliščin. To pustimo.

Nenazadnje, zaključimo lahko, brez vsakega dvoma, da smo yugioh igralec z deckom. In vsak deck ima slabosti in prednosti. Pri tako raznoliki paleti nasprotnikov (nasprotnikovih kupčkov) pa se to še posebej kaže.

Ker gremo na Evropsko prvenstvo zastopat državo, svojo domovino, je edino pošteno, da se izkažemo. Dejstvo, da bo Italijanov največ na prvenstvu ne pomeni nič, če ne posežejo po visokih uvrstitvah. Dejstvo pa je, da bo Slovencev tam malo in, če posežemo po visokih uvrstitvah…to je zelo podobno kot sem prej opisoval pri Six Samurajih.

Za dobre rezultate pa se je treba dobro pripravit!

Na Evropsko prvenstvo se mi zdi lažje pripravljat kot na Regionalse v Sloveniji in na Hrvaškem. Lažje kot na naše državno prvenstvo, ki je (kot smo že reportirali) imelo ogromno število različnih deckov. Lažje zato, ker se rad zanesem na statistiko pri takih stvareh. Rad imam, da so možnosti (zgolj in strogo samo teoretične) meni v prid in da to izkoristim.

Zaključili smo, da bomo tam yugioh igralci. Z decki. S povabili. Zaključili smo tudi, da si je ta povabila treba prislužit. Na nek način. Torej je treba nekaj pokazat.

Zato se lahko zanesemo na to, da bodo igralci na Evropskem prvenstvu dobri igralci z dobrimi kupčki. To je tako zelo relativno, da se sploh ne bom spuščal v pol-smisel, ki sem ga pravkar zapisal.

Za voljo tega prispevka, sklepajmo, da bodo nasprotniki dobri. Srečal sem že dobre igralce. Vem, da jih bom srečal tudi v Milanu. Vem pa tudi, da gre na ta turnir en kup ljudi, ki niso tako zelo izkušeni. To, bom kot vedno poskusil uporabiti sebi v prid in upal, da bo sreča na moji strani. Oziroma, da ne bo na njihovi. Jaz ne rabim sreče. Samo nesreče nočem za spremembo.

Ker smo poleg vsega že zaključenega pravkar zaključili tudi to, da lahko nekatere stvari vzamemo kot dejstva, ker so logične in pričakovane. Tako kot so pričakovani nekateri top kupčki in to je logično.

Ker že na dolgo in široko tvezim že očitne stvari in mi manjka samo še ogrinjalo, da bom »captain obvious«, bom nehal. In prešel na stvar. Na dejansko temo.

Priprave.

Lotiti se jih je treba s teoretičnim delom. Z raziskovanjem. To smo storili zgoraj, to smo delali v pogovoru s prijatelji, to smo prebrali na spletu in to je že več kot očitno, saj rezultati ustvarjajo trende.

Tako, trende poznamo. Trendov se verjetno tudi držimo. Trendi so bili ustvarjeni z igro. S spoznanji, da je nekaj bolj koristno od drugega. Teh razodetij iz nebes ne bom razlagal, ker vas večina samo netdecka, kot ovce sledite naukom iz medmrežja.

To je dokazal (čeprav tega ni direktno povedal) Billy Brake s svojimi članki in deck izbirami. Safe zone u deck. Do konca meseca so vsi inzektorji igrali Safe zone u decku. Kar nenkrat HOP!, sprememba in presenečenje, začel je igrat Threatening Roar. Postreže še z zelo dobro obrazložitvijo in ovce grejo za pastirjem.

To je bil samo primer, čeprav iz resničnega življenja. Primerov pa je še več. Ne bom pa jih razkrival, da se ne boste počutili opeharjene, ker ste sledili smernicam. Itak je kul bit »in«.

Kaj vse bi lahko zajeli pri premlevanju teoretičnega dela priprav pustimo. Ker bi res rad že končno prešel na praktični del priprav.

Če pa bi moral izpostaviti eno stvar pa bi definitivno (ker ne morem iz svoje kože, ker še nisem ugotovil kje se jo sleče, kar bi zelo rad v teh vročih dnevih) Poznavanje pravil in mehanik. Vsaj za svoj deck v razmerju z drugimi decki. Teoretične situacije, ki bi utegnile zatežiti dan, če jih ne obrnemo sebi v prid.

Ker je to zelo velik turnir in bodo sodili striktno, bi svetoval še, da se poučite o kaznih. Preberite in razumite celotno dokumentacijo. Itak je objavljena na uradni yugioh spletni strani in dostopna vsem. Linka ne dam, da se sami pomatrate.

Zdaj pa kupčke v nove ovitke in igrat tako dolgo dokler ne razpadejo v med mešanjem (in s tem ne mislim nekvalitetnih rdečih WCQ ovitkov).

Kako igrat, da bo to obrodilo sadove? Tu pa se zdaj začne zanimivi del, končno.

Naj omenim samo to, da jaz tega še nisem delal. Ker se še nisem tako zelo posvetil pripravam proti točno določenim matchupom. Vedno sem deck prilagodil čim bolj širokemu spektru nasprotnikov. Kar v resnici pomeni, da nisem prav veliko spreminjal in sem ga samo naredil čim bolj stabilnega.

Zdaj, ko pa točno vem kdo bodo moji nasprotniki, pa je čas za techanje, korenite spremembe ali pa samo spremembo stila igre.

S tem prispevkom, medtem ko ga pišem, si bom skiciral kako naj bi takšne priprave potekale, da dobim teoretično podlago kako in zakaj tako. Da potem to poskusimo še med vikendi, ko se bomo dobivali s kolegi sotekmovalci in se skupaj pripravljali. Začeli smo se dogovarjat tudi s hrvaškimi kolegi, da se dobimo enkrat tu, enkrat tam in stvari resno stestiramo. Kaj stestiramo in kako to naredimo, pa bomo ugotovili s tem prispevkom.

Kljub temu, da je yugioh igra ena-na-ena, posameznikov, ne moreš uspet brez ekipe. Pred časom so se nenehno formirali »teami«. Cilj teh teamov mi je še do danes neznan. Lahko sklepam edino, da ti je dal občutek pripadnosti. Kajti druge prednosti še nisem našel. Se opravičujem. Definitivno pa sem ZA to, da te obkroža skupina igralcev, ki so čim bližje tvojemu nivoju igre (in kak, ki je višje), da lahko vadiš. Da lahko stvari preizkusiš in stvari izboljšaš. Človeška narava je takšna, da stremi k izboljšavam in spremembam. In živcirajo me flegmatiki, ki pustijo drugim, da stvari spreminjajo za njih. Naredi sam!

Ni pomembno kateri kupček igraš, rad bi se pripravil na ostale kupčke, v tem primeru na top kupčke. Pričakuje se, da si že sam kaj razmišljal in skozi igro ugotovil kateri kupček te najlažje premaga in kako to naredi. Dobro je tudi, da ta kupček sam preizkusiš in vidiš kaj v resnici zna in kaj ga najbolj ovira. Pričakuje se od tebe, da si malo pobrskal po tujih reportažah in ugotovil kako se drugi igralci tvojega tipa kupčka spopadajo s tegobami na igralnih poljih in kakšna igra jim prinese uspeh. Omenil sem že, večkrat, da je tokrat stvar lažja, ker se nasprotnike lahko pričakuje. Bolj kot na turnirjih znotraj države.

Zato se zberite s prijatelji. Naj vas bo parno število in naj vas bo čim več. Prinesite vsak svoj deck. Ker govorimo o kompetitivnem yugiohu, mi ni treba posebej poudarjat, da bo by default večina prinešenih kupčkov top tier. Najbolj popularnih. Prinesite tudi karte za dodatne decke. Ve se, da bo v prostoru ogromno dobrih in še več slabih matchupov, ker noben kupček ni popoln. To je dobro. To je zelo dobro. Ker edino na tak način lahko najdeš način kako mimo teh kupčkov. S katerimi kartami, secret techi, s kakšno igro.

Lahko bi svetoval da se na velik dogodek pripravljajte s tekom. Nekateri šahisti (v času socialističnih režimov in stroge discipline) so tekli. Imeli so kondicijske priprave. Zakaj? Ker so bili vsi tekmovalci dobri. Dobri misleci. Potem pa je šlo za to, kdo bo dlje ostal bolj zbran od nasprotnika. S kondicijo je dobil to, dolgoročno pripravljenost telesa in tudi uma. Ker je fizični napor zelo tesno povezan z umskim delom. Tako je pri šahu.

Pri yugiohu pa dodajmo še faktor sreče. In pa stereotipe. Jaz za yugioh ne bom tekel, ker se mi bo ves trud zdel zaman ko me bo en počez sacknil. Tekel bi mogoče zase, ampak nimam te potrebne odločnosti in časa. Zato se bom redil dokler ne bom kot prašiček in moj hobi ne bo več kartanje ampak ležanje na hrbtu z vsemi štirimi od sebe. Oh wait…to že zde…pozabimo.

Logično je, da boš želel čim več iger proti slabim matchupom, da se jih navadiš in da kaj od tega testanja odneseš. A ne pozabi na dobre matchupe. Če je ta matchup dober zate, je (posledično) slab za nasprotnika.

Ali pa je mirror match, ki pa je by default slab matchup. O mirror matchih več kasneje. Če je nek matchup slab za nekoga, to pomeni, da ta želi sprememb in vaje, da izboljša rezultat. V kupček bo vstavljal karte, ki mu bodo pomagale (v main decku in side decku) do zmage. Tebi pa otežile matchup. In bo vse skupaj bolj zabavno. Zabavno bo, brez dvoma.

Ker yugioh ni kvantna fizika in je card pool velik le nekaj sto kart, se lahko varno sklepa, da se bodo tudi nasprotniki (tega matchupa) na turnirju posluževali nekaterih določenih kart. Nasprotnik bo vadil kako igrati s temi dodanimi kartami, da so mu v pomoč, mi pa kako se braniti pred temi novo-dodanimi kartami. Začaran krog. A gre za proces. Za vajo. To je nujno. Včasih nasprotnikova obrambna karta sploh ni tako zastrašujoča kot se zdi na prvi pogled. Naučit se je treba kako mimo nastavljenih pasti. S tem ne mislim trap kart.

Pred vsem pa je čas za ogrevanje. Ja res. Tudi pri kartanju se je treba ogret. Igral boš proti točno določenemu tipu kupčka. Rad bi, da čim več odneseš od tega v najkrajšem možnem času.

Ogrej se.

Ogrejta se oba. Na ta način, da odigrata nekaj zelo hitrih no-brainer matchov brez zapletanja igre in končata cel match v manj kot 15 minutah. Ni treba zdaj metat kart na mizo, vpit in hitet. Ni pa treba pretirano razmišljat kako mimo česa, kako skozi kaj. Igrajta malo bolj agresivno, igrajta kot otroka samo za zabavo. To sploh ni neumno in če ostane pri le nekaj matchih za začetek testanja, tudi tvoje prave zbrane igre ne bo pokvarilo.

S tem se boš spustil v »zone« tega decka. S to šaljivo igro se boš navadil na osnovne kombote nasprotnikovega kupčka. Spomnil se boš kaj točno že dela za zmago. Katere so ključne karte za dobro igro. Čeprav to že vse v teoriji veš, saj kupček poznaš znotraj ven, to potrebuješ. Potrebuješ, da občutiš kako je zmagati ali izgubiti proti tisti strategiji, ki jo tako zelo dobro poznaš.

Po nekaj matchih boš ali ravno prav jezen ali pa ravno prav sproščen, za konkretno delo. Vsekakor pa ohrani zbrano, trezno glavo tudi, če si ravnokar izgubil 5 zaporednih iger. Tu smo, da to rešimo.

S testanjem in ostalimi pripravami, se bomo pripravljali na matchupe. Na delovanje mojega kupčka, moje strategije proti nasprotni. Teoretični del smo že prešli, to smo že opravili.

Kdo je boljši igralec in kdo je zmagovalec pa bo povedal boj. Tisti, ki bo bolje prebral nasprotnikove poteze bo v boljši poziciji. Tisti, ki bo ravno prav pritiskal ob ravno pravem času bo imel advantage. Tisti, ki ne bo storil napake med branjenjem lahko obrne razplet igre. Del pa bo dodala tudi sreča.

To je bilo vse za danes, več in bolj konkretno kako se pripravljati na zelo težke matchupe in nasprotnike pa prihodnjič (upam, da mi znese čimprej, da vas ne pustim željne znanja razočarane).

Lep in uspešen dan Želim, Matej Jakob

