Januarski format 2014, meta

Pozdravljeni bralci!

Leto 2014 se je pričelo, letos prvič to pomeni tudi nov format. Od prvega januarja igramo v skladu z novim seznamom prepovedanih in omejenih kart, čas med dvema seznamoma pa imenujemo format. Novo leto, nov format, nov začetek.

Vsak začetek je težak, tudi začetek vsakega formata. Igralci so zbegani, lahko so izgubili svoj najboljši kupček, lahko se pričakuje dominacija nečesa drugega zaradi nove izdaje. Veliko je dejavnikov zaradi katerih se igralci odločijo za drug kupček. Lahko igrajo kupček, ki je bil v prejšnjem formatu na drugem mestu, lahko igrajo kupček, ki ga je dala nova edicija, ali pa igrajo nekaj povsem svojega. Mnogi se odločijo za kupček iz preteklosti in z njim obujajo spomine.

Začelo se je novo leto, začel se je nov format. Kaj nam prinaša? Preglejmo.

Kot sem omenil, je dejavnikov, ki vplivajo na odločitev igralcev več. Zelo vplivna je bila JOTL edicija v kateri so izšli še zelo pomembni manjkajoči kosi Noble Knightov in zelo dobrodošli dodatki za Bujine. Izšlo je še nekaj drugih kart, za katere se je sprva menilo, da bodo imele zelo velik vpliv a se nanje še čaka (govorim o Meliae in Mistake). Naslednja edicija je kmalu prihajajoči LVAL, prinaša še nekaj podpore za že sestavljene kupčke in obljublja podporo nekaterim kupčkom iz davne preteklosti. Lahko bi napovedane karte vzeli preresno in že sestavljali Gravekeeperje kot to počnejo nekateri, toda vedno nekaj novih kart vendarle ni dovolj za oživitev neke strategije.

Ko rečem oživitev v resnici mislim za ponovni pojav na turnirjih. Za doseganje zavidljivih rezultatov in zapis v zgodovino. Ta format se je kot vedno začel pestro, igralci so poskusili razne strategije, stare in nove. Sedaj, po dveh tednih igre, Dueling networka in večjih turnirjev pa se je meta izoblikovala toliko, da že daje konkretne zaključke.

Če se odpravljate na turnir se pripravite na spodaj naštete kupčke. Podatke sem zbral iz top 8 rezultatov iz celega TCG sveta.

Fire fisti. 3,5 axis. Fire fisti so venomer zasenčeni kljub vsej podpori, ki jo prejemajo in spremembam, ki jih igralci natuhtajo. V času Rescue Rabbita so jih izpodrinili Mermaili, v času Wolfbarka pa Dragoni. Tudi z 3-axis verzijo ni bilo sreče, saj so Roosterja preventivno omejili na 1 na podlagi podatkov iz Japonske. Trenutno so najuspešnejša verzija ravno 3 in pol axis. Igralci so ugotovili, da močan opening s Spiritom in Horse princem ponuja dosti več moči in izbir, trenutno je ta verzija kupčka najpogostejša izbira pri Fire Fist igralcih. Še vedno uporabljajo Beara in Gorillo, tudi Dragona, le, da je dosti več poudarka na čvrstem začetku, ni le summon, set, pass. 4 axis se še vedno igrajo, nekaj uspeha je bilo tudi z verzijo, ki igra minimalno število pošasti s tremi Card Card Dji. Fire fiste se je v tem formatu pričakovalo, saj jim na banlisti niso vzeli ničesar, ravno nasprotno, vrnili so tretji Tenki.

Mermaili. Mermaile se je videlo na samem začetku formata, dominirali so večji regionals v Nemčiji, zmagali Hrvaški Winter Challenge in topali nekaj regionalnih dogodkov. Zadnje vikende pa so nekako potihnili. Igralci si niso povsem enotni ali naj se vrnejo na Genex engine ali naj se držijo ustaljenega Mono mermail (s Tidalom seveda) builda. Kupček je kljub omejitvam še vedno zelo močan nasprotnik. Prednost Mermailov je med drugim tudi to, da jih ne ustavijo karte, ki bi ustavile druge kupčke. Govorim predvsem o hand trapih. Če bi bili Mermaili močnejši v času Dragonov, bi vsakdo igral vsaj 2 Maxx »C«ja v main decku. To bi Mermaile hudo bolelo. Trenutno se igralci odločajo ravno nasprotno, mainajo Effect Veilerje, ki pa niso smrtonosni za Mermaile, so pa toliko boljši proti dosti drugim matchupom. Precej je igralcev, ki v tem trenutku ne igrajo ne Veilerja in ne Maxxa. Seveda je vse odvisno od tega kateri kupček igralec igra in kateri kupčki mu povzročajo največ preglavic.

Bujin. Bujine sem omenil zgoraj kot potencialni kupček zaradi vsega supporta, ki je izšel ali izhaja. Imam sicer omejene podatke, saj polovice dodatkov še niso prejeli, ker izhajajo v LVALu, toda po dosedanjih turnirjih so Bujini (vsaj pri nas) eden od kupčkov s katerim je treba računati. Bujini so povsem premagljivi, tudi po izidu Harea in Peacocka, kako to, da dosegajo zavidljive uspehe? Ena od razlag, na pol v šali, je bila, da so Bujini eden od kupčkov, ki lahko zelo dobro koristi Kaiser Colosseum. In res, Bujini so idealen kupček za Kaiser, to se tudi vidi pri igri.

Geargia-Karakuri. Geargije so po uspehu v Torinu pritegnile radovedneže. Relativno ugoden kupček, ki lahko premaga tudi Dragon Rulerje. Nov format, celo brez Dragon Rulerjev, igralci so posegli po tej strategiji, ker ko ti vzamejo najboljši deck, greš pač na naslednjega najboljšega. Sicer bi to bili Fire Fisti, toda nekateri so jih že igrali in si želijo nečesa novega ali pa je razlog kje drugje. Pomembno je, da se zavedamo, da Geargije na turnirjih so prisotne in močan nasprotnik, ne glede na kupček. Ko ste morda že mislili, da je format izoblikovan in vaš kupček pripravljen, so nekaj zaporednih regionalsev, ARGCS in YCS topali igralci z Geargijami. Omembe vredno je še morda to, da Geargij na posamezni event ne prinese strašno veliko igralcev. Jih pa dosti topa.



Hieratic Ruler. Nov kupček. Hieratici sploh niso novi in Dragon Rulerje že poznamo. Hieratice v takšni obliki pa vidimo prvič. Hieratic Seal from the Ashes naredi precej dela. Igralci uporabljajo Dragon Shrine, Upstarte, Recklesse in lastno search karto Convocation za hitrost. Sposobni so hitrih OTKjev in počasne grind igre. Uporabljajo lahko celo predobri Skill Drain, nekateri ga igrajo kar v main decku. Dostop imajo do rank 6, rank 7 in vseh visokih synchro levelov. Zanimivo je tudi to, da jih prej ni bilo na spregled (ne v tej obliki). Seveda se jih je testalo na Dueling Networku in se o njih govorilo na spletnih portalih, zares izkazali pa so se šele na ARGCS Nashville pretekli vikend. In to kako! Štirje igralci z zelo podobnimi buildi so se uvrstili med prvih šestnajst, nekateri še višje.

Constellar. Evilswarmi bodo brez pomena, saj ne bodo imeli Dragonov zaradi katerih so bili dobri. Tako se je razmišljalo decembra. Constellarji pa so bili dobri sami po sebi, močni Light Rank effecti so jim dovoljevali poteze, ki jih drugi kupčki ne zmorejo. Constellarji naj bi bili kupček, ki se bo prenesel v naslednji format. Pa ni povsem tako. Ker je tole prispevek za Slovenske igralce, sem Constellarje vseeno omenil. Topali so zadnji regionals in verjetno bodo tudi naslednjega. In tistega za njim. Ker pri nas regionals pomeni 24 ljudi in trije (vsaj spodobni, če ne dobri) igralci igrajo ta kupček, top jim ne uide. Zato ko greste na turnir v bližini računajte tudi na Constellarje. Dobra novica je, da jih ustavi precej kart, ki ustavijo tudi druge kupčke.

Spellbook, Prophecy. Spellbooki sicer v začetku tega formata še niso dosegli nič po čem bi si jih zapomnili, jih pa vseeno omenjam zaradi tistih nekaj topov, ki so jih dosegli. In pa dejstva, da še nisem slišal za nikogar, ki bi imel proti Spellbookom ravno dober matchup. Na vsakem turnirju (tudi Slovenskem) pa je kakšen. Govorilo se je o verziji z dvema Worldoma, brez Priestess. Nato o verziji s Stoicom. Katera je prevladala vam ne znam povedat, dejstvo je, da se vse poslužujejo precej podobne taktike in vse so strašno nadležne in potrebujejo med 12 in 34 minut za eno potezo. Zato, če ciljate na sam vrh, bodite pripravljeni tudi na Prophecyje.

Nisem izpostavil Evilswarmov, Infernityjev, Harpij, Madolchejev in Noble Knightov. Ker niso dali od sebe nobenih rezultatov! Meta pa je sestavljena (meta so kupčki) iz kupčkov, ki zmagujejo. Itak vsi kopiramo in »si pomagamo« z rezultati objavljenimi na spletu in decklistami v katere je nekdo drug vložil svoje ure dela in jih prihranil nam.

Če bi vas hotel pripraviti na popolnoma vse kar se lahko zgodi, potem bi pisal še o Karakuri OTKju, ki je zmagal YCS Sydney in o Backwingih ter Wattih. Yugioh pa ne deluje čisto tako. Pripravite se na večino matchupov iz zgornjega dela (glede na pričakovano meto na turnirju, ki se ga udeležujete) in boste dobri tudi proti raznoraznim drugim. Med drugim tudi kupčke iz spodnjega dela.

Evilswarmi so res malo potihnili, toda, če bodo Hieratici nadaljevali kot so začeli in z Excitonom, ki ga je moč zaščititi s Pandemicom, ni vrag, da Evilswarmi ne pridejo nazaj v top.

Za Infernityje se ni nič spremenilo. Prej so igralci mainali Maxx »C«, sedaj mainajo Effect Veilerja. Infernityji so kupček, ki se požvižga na nasprotnikovo strategijo, zato imajo enake možnosti za top kot vedno.

Harpij ni. Veliko igralcev si je sestavilo kupček, veliko igralcev je testalo. Očitno ne dovolj, saj na turnirjih ni pravih rezultatov. Z izjemo Jeffa Jonesa, ki je Kelvina Silverja premagal za 500$ v dobrodelne namene. Kupčku smo obuli prevelike čevlje, ki jih ne more zapolniti.

Madolche je kupček, ki je že v preteklosti ukradel mesto v topu tu in tam. Večinoma so zaslužni dobri piloti, priznamo pa jim lahko vsaj, da kupček ni tako nedolžen kot so slikice na kartah. Napovedali so Anjelly, novo karto, ki pride pred poletjem. Vsi so ponoreli za temi slaščicami. Cene poskočile naravnost pod nebo. Hype is strong with this one. Upajmo, da ne bo kot s Harpijami.

Noble Knighti. Smešna stvar. Kdorkoli je igral proti njim je prvih nekaj iger gubil živce z nemogočimi effecti in tujimi jeziki v katerih so bile nasprotnikove karte. Rezultatov pa ni. Sedaj ko imajo Noble Knighti vse kar bi si lahko želeli, so jim napovedali še več supporta. Očitno jim bo prišel prav.

Mislim, da nisem izpustil nobenega od relevantnih kupčkov. Na zgornje kupčke bodite pripravljeni kadar greste na turnir kljub temu, da jih je veliko. Če upoštevate njihove slabosti lahko opazite, da se precej kart, ki jim škodujejo ponavlja. Tako si izbor side deck kart zožite na kakšnih 25 kart. Vseh teh kart seveda ne boste igrali po tri komade tudi, če bi imeli prostor zanje. Se izbor zoži na 20 kart. Napaka je, da si igralci pripravijo na začetku formata main deck, extra deck in side deck in jih ne spreminjajo skozi format. Kupčki so žive stvari. Nenehno se spreminjajo, napredujejo, se trenirajo in izboljšujejo, prilagajajo skupaj z igralcem, ki jih igra.

Tako bi vsaj naj bilo. Pa prevečkrat ni. Ko pride skupina igralcev do nekega builda, ki jim deluje ga pustijo in ne spreminjajo. Prav, ne spreminjaj kar dela dobro. Toda, da si sestavijo side deck in ga pustijo nespremenjenega nekaj mesecev pa ni logično. VSAK turnir je drugačen. Pomembno je kdo se ga udeleži, kje se ga igra in kaj igrate. Tako lahko 20-25 kart za side deck spravite v omejenih 15 prostorov.

Lepo vas pozdravljam in vam želim obilo uspeha na turnirjih!

Matej, cardtraders.eu