Pozdravljeni!

Kot omenjeno, turnirji po Pikapolonicah sedaj služijo še za nabiranje točk za uvrstitev na finalni turnir, OPEN mini, na katerega se bo od sedaj treba kvalificirat. Ampak je zelo preprosto.

Na finalni turnir, ki bo po novem letu se kvalificira 50 igralcev (osnovnošolcev) iz cele Slovenije. Čisto vsak je lahko med temi 40 igralci, ki bodo povabljeni.

Po vsakem turnirju v Pikapolonici dobiš točke glede na uspeh. Kako se točkuje?

Turnirja se je udeležilo 15 igralcev. Tine je bil prvi na turnirju, Jure je bil tretji, Žan je bil četrti, Marko pa je bil zadnji.

Tine dobi 15 točk (za 15 igralcev).

Jure dobi  13 točk.

Žan dobi 12.

Marko pa 1.

Če bi se turnirja udeležilo 19 igralcev, bi Tine dobil 19 točk, Jure pa 17. Če ne razumete kako se točkuje, vprašajte spodaj v komentarjih. Pojasnili bomo tudi na turnirju.

Točke se seštevajo iz turnirja v turnir. Več turnirjev pomeni več točk. Višje mesto na turnirju pomeni več točk. Najbolje je seveda, da se udeležiš vseh turnirjev in si vedno prvi.

                Prvo mesto ni pogoj, lahko si tudi kje nižje na lestvici, ker na turnirjih dobivaš različne nasprotnike in občasno se najde kakšen, ki te premaga. Pomembno je čim več zmag, za čim več točk.

Za čim več zmag pa imam nekaj nasvetov.

Za začetek bom napisal nekaj besed o gradnji kupčka. Opažam pri vas osnovnošolcih, da ne igrate »stapleov«. Staple je angleška beseda, ki označuje nekaj kar nujno, kar je model za druge stvari, nekaj kar je na vrsti pred ostalim. Težko pojasnim. V Yugiohu so staplei generične karte, ki se jih lahko uporabi v vsakem kupčku in so vedno uporabne. Nimajo posebnih zahtev za aktivacijo in imajo močne učinke. Trenutno so to Mystical Space Typhoon, Torrential Tribute, Bottomless Trap Hole, Dark Hole, Book of Moon, Solemn Warning. Ni jih veliko, ampak še teh nekaj igralci ne vključujete v svoje kupčke, ki so itak preveliki.

Igrajte nekje med 40 in 43 kart za največ uspeha v igri. Ko v kupček vtaknete vse staple, ki jih je med 5 in 10 odvisno od strategije, začnite graditi tematiko kupčka. »Mešan kupček« bo zmagal težje od Fire Fistov, Geargij, Machina Gadgetov, Samurajev ali Hieraticov. Izberite si katero od »družin« kart in gradite kupček okoli teh pošasti in njihovih effectov. Karte boste že dobili iz turnirja v turnir. Najlažje je seveda, če jih kupite, najbolj zabavno pa bo, če si jih primenjate.

Ko se odločite za strategijo,ki vam odgovarja pobrskajte po spletu in si poiščite najboljšo možno decklisto. Pobrskajte po spletu ne pomeni »kliknite Mateja ali Dragota na facebooku«. Pomeni pojdite na google in vtipkajte »fire fist decklist«. To je najmanj kar lahko naredite, res. Zgoraj sem naštel nekaj družin oz. tipov kupčkov. Obstaja jih še veliko več. So Gravekeeperji, Chain burn, Dark World, Agenti, Bujini, Fire Kingi, Blue eyes deck, Dragon Rulerji, Dragunityji, Infernity, Frog Monarch, Spellbooki, Karakuriji, Evilswarmi, Constellarji in še mnogi drugi. Izbire je dosti. Priporočam pa vsekakor, da izberete katero od strategij, ki zmagujejo turnirje v veliki skupini. To pa verjemite niso Alieni, Heroji ali Naturie.

Izbrani tip kupčka bo zapolnil nekje med 15 in 25 mest v kupčku. Nekaj prostora pa še ostane za hand trape in uporabne karte. Uporabne karte so Mirror Force, Upstart Goblin, Dimensional Prison, Cmpulsory Evacuation Device itd.

Hand trapi pa so pošasti, ki se aktivirajo v roki. Maxx C, Effect Veiler, Swift Scarecrow, D.D. Crow, Gorz, Tragoedia. Najpogosteje se v kupčkih najdeta Maxx C in Veiler. Na velikih turnirjih se trenutno sprašujejo ali se sploh splača igrati karkoli od teh kart zaradi dominantnih Dragon Rulerjev in njihovega načina igre.

Koliko hand trapov in katere boste igrali pa se odločite glede na pričakovane kupčke na turnirju. Vedno je en kup teh igralcev, ki igrajo »mešane kupčke« in proti njim Maxx in Veiler ne naredita dosti, saj jih premagate tudi brez tega. Zato svoje kupčke pripravite za zadnje runde turnirja, ko igrate z najboljšimi.

Proti Agentu koristita tako Maxx C kot Veiler. Igrajte oba. Proti Exilswarmom ne koristi ne Maxx C in ne Veiler. Proti Infernityju sta nujna oba v čim večjem številu. Proti Hieraticom prav tako je dobro igrati še Tragoedio ali Scarecrowa. Proti Gadgetom Effect Veiler. Proti Fire fistom tudi, Maxx Cja ne potrebujete. Proti Dark Worldu Veiler nič ne naredi, Maxx C tudi bolj malo. Malo pomislite kaj igrajo vaši nasprotniki na turnirju, kaj se pričakuje na koncu turnirja, ko se spopadejo najboljši za najvišja mesta in nagrade. Pomislite kako ti pričakovani kupčki delujejo in ustrezno ukrepajte.

Hand trapi ne sodijo vsi v Main deck. Pogosteje se jih uporabi v Side decku. V prvi igri odigrate po najboljših zmožnostih, zmagate, če je le mogoče. Med prvo in drugo igro, ter drugo in tretjo igro, pa zamenjajte karte, ki ne koristijo v kupčku za karte iz side decka. V side deck sodijo karte, ki pomagajo v boju z nasprotnikovo strategijo ampak ne ustavijo naše igre.

Proti Windupom in Samurajem je odličen Gozen Match. Proti Dark Worldom in Infernityjem Shadow Imprisoning Mirror. Proti Agentom, Lightswornom in Constellarjem Light Imprisoning Mirror. Proti Evilswarmom Rivalry of the Warlords. Trap Stun in Royal Decree sta dobra proti kupčkom z veliko trap kartami. 3x MST v main decku mogoče ne bo dovolj proti Fire Fistom. Dodajte še kak Dust Tornado.

Šele dve strani sem napisal, zato ne obupujte, ne berete še predolgo.

Do konca pa ne manjka več veliko. Prispevek bom zaključil z nasvetom, ki ga nenehno ponavljam. Vadite! Testajte! Igrajte!

Vidim igralce, ki kupijo kupček od soigralca, ki se je odločil, da bo igral nekaj drugega. Po tednu dni se naveličajo porazov in iščejo nov kupček.

Teden dni NI dovolj, da bi obvladali en kupček in zmagali vse igre! Prav tako en turnir NI odraz prave moči kupčka. Treba je ogromno igrat, da je pojavi ogromno težkih situacij iz katerih se rešiš le s potrpežljivostjo in premislekom.

Večina vas je slišala za Fliska ali Urha. Dosti vas pozna mogoče tudi tuje igralce, Billyja Brakea, Patricka Hobana ali Simona He-ja. Upam, da ne mislite, da oni zmagujejo tako, da se usedejo za mizo in zmečejo karte na podlago. Dajte tem igralcem vaše lastne kupčke, oni pa vam svojo podlago za igranje in svoj deck. Nabili vas bodo vsak match. Ker ni stvar v podlagi in v hitrosti igranja. Yugioh je igra kombinacij. Nekaterih kombinacij sploh še ni pri mizi ko pogledate 6 kart v roki. Iz teh kart, ki so na voljo se kombinira tako, da bodo kombinacije kart ugodne še naslednjo potezo in potezo za tem. Vse poteze do zmage. Kombinirajte! Premislite!

Yugioh je igra, ki se jo obvlada s časom, z veliko vaje. Yugioh je strateška igra, lahko bi jo primerjali s šahom. Medtem ko pri šahu koristijo uro imate pri naši igri s kartami več časa za premislek. Nikamor se ne mudi. Še dobro, ker pri šahu uporabljajo 32 figur, v Yugiohu pa imamo čez 5000 različnih kart. Nuja po premisleku je primerljiva s šahom. Treningi pa so primerljivi z nogometom. Ne pravim, da so naporni. Pravim, da vaja dela mojstra. Veliko preigranih ur in iger, veliko »kilometrine« naredi igralca boljšega. Kako uro trdega dela lahko preskočite s prebiranjem strokovnih člankov. To prednost ima Yugioh pred nogometom. Pri nogometu je treba tekat po igrišču, pri Yugiohu pa se naučiš uporabe Mystical Space Typhoona v nekaj minutah branja mojih prispevkov. Je res?

Če je res, zakaj potem tega ne delate?!! Še včeraj sem igral z enim od vas tamalih in mi je na slepo MSTjal v situaciji ko mu RES ni bilo treba. Žal pa moram priznat, da na slepo MSTjajo tudi odrasli igralci. Bo treba še tretji MST članek napisat ali kaj?

Preuredite kupčke, igrajte ogromno, udeležite se vseh turnirjev kar se jih lahko. Ključ do visokega mesta na točkovni lestvici je čim več udeležb na turnirjih, čim več igralcev na turnirju in čim več zmaganih iger. Če upoštevate moje nasvete ste vsaj kako zmago bližje samemu vrhu in bogatim nagradam, ki čakajo na vse, ki se uvrstijo na finalni obračun!

Lep in uspešen dan želim, Matej, cardtraders.eu