Alo mularija!

Naprej vas pozdravljam! Nato se vam opravičujem, ker objavljamo malo manj kot prej. Zadnji tedni so bili res naporni. Priprave na ta ali oni turnir. Turnirji sami. Potovanje. Naporno.

Zdaj pa sem nazaj. Tema, ki jo imam pripravljeno se mi zdi precej pomembna. Niti ne za samo igro. Pomembna je za vas igralce. Da se naučite eno stvar o yugiohu (naučili bi se iz tega lahko več kot le eno stvar, toda če dojamete vsaj glavno sporočilo prispeva, bo že to veliko in dovolj).

Torej… ZELO pogosto. ZELO ZELO pogosto me mulci na facebooku sprašujete kateri deck je boljši od katerega in kateri je najboljši. Na to ni konkretnega odgovora. Na to ti lahko odgovorim s tem člankom ampak ga moraš prebrat celega in ga poskušat razumet.

Decki v Yugiohu delujejo podobno kot Pokemoni. Pri Pokemonih si izbral vodnega, da si premagal ognjenega. Izbral si skalnega, da si premagal električnega. In tako naprej. Tudi tu je nekako tako, le da kupčka na turnirju ne moreš menjat. Igraš s svojo najboljšo strategijo. Katera pa je najboljša?

Ko se sprašujete kateri kupček izbrati za turnirje, izberite tistega, ki na velikih turnirjih največ zmaguje. Ta je navadno tudi najdražji. Žal. Bolj zmaguje, boj mu cena raste.

Zmaguje pa kupček, ki je dobro sestavljen, zmaga veliko število iger brez posebnega razmišljanja, sam od sebe. To pa seveda ne pomeni, da obstaja samo en kupček, ki ga igrajte. Navadno je na vrhu turnirjev 1-5 kupčkov. Katerega izbrati, oz. kateri je najboljši pokažejo rezultati. Ampak ne rezultati enega turnirja. Ampak mnogih.

Če vam dam primere. Imamo Yugija, Jadena in Yuseia. Yugi premaga Jadena. Jaden premaga Yuseia. Yusei premaga Yugija. Kot škarje-kamen-papir. Kdo je potem najboljši? Katerega bi izbral?

Vidite kako neumno je pravzaprav to vprašanje kateri kupček je najboljši? Vsak kupček ima slabosti in ima prednosti. Prednost nekega kupčka je njegova moč, prednost drugega je njegova cena. Prednost tretjega pa je, da lahko v Side Decku igraš karte, ki ubijejo prva dva. Vsak kupček ima pluse in minuse. Izbrati je treba kupček z največ plusi.

Katere so prednosti in katere so slabosti kupčka? To pa se naučiš s časom. Prepoznavati te lastnosti. Sam čas pa ni dovolj. Potrebna bo vaja. Sestaviš kupček in ga igraš. Gledaš igre izkušenih igralcev, kako oni igrajo. Prebiraš prispevke. Sprašuješ. S tem ni nič narobe.

Toda vprašaj šele ko si naredil vse kar si lahko, da bi o kupčku izvedel kar bi lahko, sam. Na vprašanje kateri kupček je najboljši sploh ne bi smel iskati odgovora. Sam bi preveril zadnjih nekaj največjih turnirjev in videl rezultate. Na facebook strani cardtraders.eu bomo objavljali čim več TOP zaključkov turnirjev. Da ti ne bo treba daleč po informacije.

Na srečo s kupčki NI popolnoma tako kot s škarje-kamen-papirjem. Ker pri določanju kdo bo začel igro ni najboljše izbire. Vedno je ena izbira slaba, ena dobra in ena mirror match. Pri kupčkih  in na turnirjih pa je izbire veliko več. Kot prvo, vsi ne razmišljajo kot ti, nekateri igrajo popolnoma druge strategije. Zato več kot je igralcev na turnirju več je različnih strategij. Kljub temu, da se nekatere ponavljajo, ker so pač najbolj priljubljene ali najmočnejše.

Najboljši bo kupček, ki bo premagal največ nasprotnih strategij. Premagal največ nasprotnikov, ima največ dobrih matchupov (da ko igraš proti popularni strategiji jo premagaš brez večjega napora) in pa zmaga največ slabih matchupov (da ko igraš proti popularni strategiji, kjer navadno zgubiš, vseeno nekako izvlečeš zmago, čeprav je bilo zelo težko).

Toliko o najboljšem kupčku. Če pa je vprašanje kateri deck je boljši od drugega (kaj je dober matchup) pa spet preprosto kupčka sestaviš in igraš z njima. S prijateljem lahko vsak enega igrata in vidiš kateri zmaguje. To je seveda, če že prej nisi prepoznal zakaj naj bi eden zmagoval že pred bojem. Logično je, da Macro cosmos natolče graveyard effecte. Torej bi Macro Rabbit zmagoval proti Mermailom. In tudi je. Vidiš kako zelo preprosto je.

Zakaj pa Macro Rabbit vseeno ni NAJboljši kupček vseh časov? Glede na to, da lahko igraš Macro Cosmos v main decku bi lahko natolkel vse trenutne kupčke, saj vsi potrebujejo graveyard. Macro Rabbit med drugim igra tudi veliko Normal pošasti, ki rade ostanejo v roki. Torej ima neko slabost. Igralec pa se mora odločit ali je pripravljen sprejeti te slabosti zavoljo prednosti, ki jih kupček ponuja.

Kot sem omenil zgoraj pri tem gre za matchupe. Match-up, iz angleščine, s čim se enačiš, s čim si poparan, v našem primeru s čim igraš. Vsak kupček ima tudi slab matchup. Ima neko slabost. Zato nikoli noben kup kart ni NAJBOLJŠI. Je pa to kupček z največ zmagami. Ker je kljub slabostim dovolj dober, da se proti njim bori na tak ali drugačen način in jih dokaj pogosto premaga. Še vedno pa so to slabosti, ki ostajajo in bo naslednjič rezultat mogoče drugačen. Navsezadnje, Yugioh je igra kjer je prisotna tudi sreča.

Nekaj o trenutnih najbolj popularnih kupčkih bom objavi še do konca tedna. Za vas pa je zdaj pomembno samo, da pogooglate malo, vidite kaj je zmagovalo do sedaj (ne štejte Windupov, ker so odpisani iz samega vrha stopničk, prepričan pa sem da jih bomo še videli v topu), malo pomislite in se odločite kateri kupček boste igrali. Veliko je kupčkov, ki so zelo neodvisni od banliste, mete in kraja igre. Mogoče bo za vas dober kateri od teh kupčkov. Mogoče pa ste v zadnjem formatu napredovali toliko, da si želite naravnost v top. In boste sestavili katerega od najbolj popularnih kupčkov ter z njim vadili.

Kajti to je naslednji nasvet za vas. Ne utrujajte z glupimi vprašanji na facebooku. Kupček si sestavite in ga igrajte. Ga občutite. Preverite njegovo moč še sami.

Lep pozdrav, Matej, cardtraders