Oj!

Treba se je pripravit na prihajajoči vikend. Nekaj dni nam je še ostalo, da izpilimo svoje izbire kart v Main in še posebej Side decku.

Naprej pa je treba izbrat main deck. Izbira pravega main decka je fundament priprav na velik turnir. Veliko igralcev, recimo jim »resni igralci« (niso »proji« in niso »nedeljski«), ne igra najbolj odmevnih in popularnih kupčkov.  Večinoma je razlog cena kart in pa neverjetno počasno slovensko yugioh dogajanje/tržišče.

Pri cardtraders.eu vam bomo pomagali kolikor bomo lahko, da pridete do novih kart čim prej. Seveda ne bo šlo brez nekega določenega vložka.

Ti resni igralci imajo navadno dva kupčka, kupčka, ki sta blestela v prejšnjih formatih, trenutno pa, če bi jima morali dati označbo, bi rekli, da sta tier 2.

Označevanje kupčkov je dandanes skoraj že nesmiselno. Jasno je, da so nekateri kupčki nekoliko boljši in uspešnejši od drugih. Dejstvo pa je tudi, da vsak od ostalih kupčkov lahko tega najboljšega pohrusta kakšno igro. V to se yugioh spreminja in meni, kot (khm) poznavalcu je to zelo všeč.

Glavni sprožilec za pisanje tega prispevka je bil nedavno objavljen prispevek Joea Giorlanda. Opisuje novi yugioh, kjer lahko v vsaki potezi narediš vse zaradi določenih power kart, ki delajo masivne pluse. Pravi, da staple karte kot so Mirror Force, Bottomless in Heavy Storm nimajo kaj več iskati  v kupčkih ko se format (in naslednji formati) razvije. Seveda ima prav. Za format po Tachyonu. Za meto na premiernih dogodkih.

Medtem ko se trudimo, da bi bili OPEN turnirji kolikor je mogoče premierni (z bogatimi nagradami, velikim številom igralcev in primerno organizacijo) je žalostno dejstvo, da smo dokaj omejeni. Toda prihajamo tja, počasi se stvari premikajo. Nekoč hobi igralci danes vihtijo najboljše kupčke in posegajo po topih. Če kupčkov še nimajo, delajo na tem, da bi preudarno vložili svoje skromne študentske prihodke in iz svojega vložka dobili čim več. Tisti boljši med njimi pa s trejdanjem naredijo tudi profit.

Madona, kakor napišem več kot dve vrstici me odnese stran od rdeče niti. Zato gremo nazaj. Kar želim povedati je, da imamo v Sloveniji kar lepo število hobi-nedeljskih igralcev in pa resnih igralcev.

To pomeni, da priprave na turnir ne pomenijo samo natlačiti side decke s 15 anti Mermail, Prophecy in Dragon kartami. Kljub temu, da pričakujemo RES veliko število teh trenutno TOP kupčkov, pričakujemo še več underdogov. Raznih control kupčkov tega ali onega cenovnega razreda. Glede na pričakovano meto se bodo igralci opremili s Samuraji, Macro Rabbiti, Evilswarmi, Fire Fisti in raznimi drugimi še bolj podlimi strategijami. Te strategije imajo eno skupno lastnost. Igrajo Trap karte!

V preteklosti se je večkrat pokazalo, da so dominantni kupčki tisti brez oz. z majhnim številom trap kart. Kar je tudi delno logično, saj so v igri najmočnejši ravno monster effecti in v kupčku brez trap kart imaš toliko več monstrov. Močnih effectov.

Trenutno (govorim seveda post-Tacyhon, pripravljamo se na OPEN in ne na državno kjer ste igralci…omejeni) so v TCG svetu trojica na vrhu Mermaili, Dragoni in Propehcy. Vsi s povprečno 0-5 trap kartami.

Anti kupčki, kupčki, ki jih občasno tudi prvaki izberejo, ker so siti mirror matchev, kupčki našteti malo višje, pa igrajo veliko število trap kart. Prijela se jih je oznaka »control kupčki«. Seveda njihov način igre drži neko kontrolo. Pri tem močno sodelujejo trap karte. Laggia brez bacrowa je…kanon futer. Shi en brez trap kart ali vsaj še enega samuraja prav tako. Vsak, ki vsaj približno ve kaj o naši igri zadnja tri leta me razume kaj želim povedat.

Zakaj to razlagam? Da imamo kupčke na turnirju razdeljene v dve skupini. Na kupčke z in brez trap kart.

Na kupčke brez trap kart se pripravljamo že dalj časa in Mermaili zadnje tedne (od zadnjega prispevka o borbi proti njim) niso pokazali nekih hudih novitet. (ne štejem power towerja, ki je zmagal Lille, ker se mi zdi, da je to samo slaba šala). Izšel je Tidal in mnogi igralci bodo sledili japonskim trendom, igrali bodo Mermaile s Tidalom, za še hitrejši dostop do AbissGaiosa, ki bo še bolj dominantna sila kot je bil doslej. Način igre pa ostaja isti.

Prophecyje v prvi igri spravite na kolena že takoj v prvi potezi, pametno odigrajte mimo Book of Fate in Wisdom. Če vam ne uspe…game 2. Side deck bo ključnega pomena proti temu kupčku, saj je večina kart, ki se jih lahko sajda proti njim dokaj mrtvih proti vsem ostalim. O tem je posnet tudi video prispevek.

Ostanejo dragoni. Njim bom namenil še en prispevek do konca tedna. Rečem lahko samo, da če igrate trap karte, z njimi naredite čim več škode v prvi igri, saj jih večina ne igra MSTjev. Izbirajte katerega Dragona boste Banishali, saj zverine dobijo effecte v roki, v pokopališči in ko so banishani. Ampak le po enega naenkrat.

Tako. Zdaj sem na točki prispevka, ko sem napisal čisto vse, razen tega kar sem želel. Dobesedno.

Namen tega prispevka je bil pripraviti se na vse ostale. Na kupčke, ki niso zgornja trojica. Ker teh kupčkov bo več na turnirju. In proti tem kupčkov se težje izbere prave karte, saj ni continuous trap kart, ki jih po tri natlačiš v side in privlečeš v igro ter upaš, da nasprotnik nima MSTjev. Kar je seveda napačni način borbe proti na primer Mermailom. Če smo se kaj naučili zadnjih nekaj mesecev, je to, da, če ne mainaš Macro Cosmosa, ga ne igraš. Igraš Maxx C.

Dve karti vredni izpostavljanja. Macro cosmos na OPENu igrajte po 3 kopije v main decku, če lahko. Maxx C na OPENu igrajte 3 kopije v Side decku (če se ne zanašate na Macro, jasno).

Pravim, da ni Continuous Trap kart za borbo proti control kupčkom. Royal Decree imamo. Toda navadno ne pride najbolj prav, saj tudi sami igramo trap karte. Izjema je mogoče Inzektor kupček. Zavedati se moramo še, da kljub velikemu številu trap kart v teh kupčkih nas ubijejo monstri. Ubijejo nas monster effecti. Sem vas zmedel? Verjetno, trenutno je tudi Yugioh precej kaotičen kar se tiče priprav na turnirje. Nihče ne zahteva od vas, da najdete čudež za svoj side deck.

Rad bi samo, da se zavedate, da od sedmih rund na OPENu potrebujete skoraj toliko zmag. In 7 rund lahko pomeni 7 različnih kupčkov. Od tega jih bo polovica igrala trap karte. Pripravite se tudi na njih. Na kontrol kupčke.

Če bi od mene zahtevali konkretni predlog (kar pa ta prispevek ni, namenjen je zgolj osveščanju), bi vam predlagal dve kopiji Night Beama v side decku, če igrate control kupček.

Fire fisti so dobili novo Spell Fire Formation karto, boljša od Night Beama pravzaprav.

Mermailu bi odsvetoval uporabo Royal Decreeja, ker nihče ne sajda ven MSTjev v matchupu.

Svetoval bi uporabo pošasti kot je Fossyl Dyna ali še bolje Penguin Soldier.

Če se vzame, da govori ta prispevek o trap deckih, ki so Evilswarm, Macro Rabbit, Samurai in Fire fist. Če se upošteva, da imajo vsi ti kupčki nekega boss monstra na katerem sedijo na poti do zmage. Potem mislim, da ni višja matematika zakaj predlagam flip effect pošasti. Ali pošasti, ki ne destroyajo temveč bouncajo ali banishajo. Za prihajajoči format te karte mogoče niso najboljša izbira (so pa kar konkretna), za OPEN po drugi strani pa so te karte odlična izbira. Kaj ti bo 15 kart v side decku proti Mermailom in Dragonom, če te pojaha Shi en že v drugi rundi turnirja.

Ostane še nekaj kupčkov, ki niso toliko control strategije kot so rogue (priznam, da vsak od teh kupčkov nosi tudi control kvalitete). Govorim o Geargiah, Gadgetih, Infernityjih, Karakurijih, Madolche itd. Glejte, da sta vaš kupček in stranski kupček pripravljena na vse te nasprotnike. Ne izbirajte kart, ki so preveč specifične in izbirčne pri svoji uporabi.

Tako, zmanjkalo mi je časa.

Če ima kdo vprašanje, naj vpraša na facebooku ali napiše spodaj komentar. Z veseljem odgovorim.

Lep in uspešen dan želim, Matej, cardtraders.eu