Spoštovani!

Te dni sicer nisem imel namena napisati prispevka, ker imam dosti drugega dela z OPENom, ki se bliža. Toda ob rutinskem preletavanju svojih Yugioh virov sem naletel na en prav poseben članek. Članek sem preletel, z določenim delom povedanega se nisem strinjal, drug del pa me ni zadeval. So bile pa tam tudi resnice mimo katerih ne moremo.

To je bil članek na [blogu Krisa Perovica](http://kperovic.com/blog/ygo-the-state-of-the-game-restated/) z naslovom YGO: The State of the Game.

V članku primerja yugioh nekoč in yugioh danes. Ne vpleta se v samo igro, vtaknil se je v zvezdnike. Super-zvezdnike iz njegovega časa, časa, ko se je še udeleževal turnirjev in zmagoval, njegove prijatelje, ki jih brezsramno imenuje »super«, medtem ko blati nekatera današnja prepoznavna imena.

V sam Krisov članek se ne bom spuščal preveč, saj je moje mnenje moje lastno in bi bilo krivično vas obremenjevati s tem. K sreči pa pri ARGju niso bili tiho, saj se je kritiziralo tudi njih.[Joseph Giorlando](http://articles.alterealitygames.com/?p=16317) je dal odgovor.

Izčrpen članek, ravno prav za prerano jutro. Osebno ne želim, da pride do kakšnih obračunov po spletnih portalih, ne želim, da je povprečni igralec podvržen njihovim vojnam in zbadanjem. To se mi ne zdi prav in tudi vas, slovenski bralci navadno ne vpletam v kakšne naše zaplete pri organiziranosti v Sloveniji. Čas bo lepo pokazal kdo ima prav in kdo je boljši.

Naj Joeov članek povzamem ravno toliko, da vam ga ne bo treba brati za razumevanje mojega prispevka. Začel je s točkami kjer se s Krisom ne strinja. Kris pravi, da so pravi super zvezdniki Yugioha tisti, ki so bili nenehno na vrhu med leti 2007 in 2009. To je nekakšen časovni okvir, ko je Yugioh že pridobival na podobi kot jo ima danes, veliki turnirji, meta kupčki, prestiž, skratka, YCS dogodki kot smo jih vajeni. V isti sapi popljuva nekaj imen sodobnega Yugioha, Yugioh 2.0 kot ga on imenuje.

Mogoče ni zgrešil preveč, Yugioh takrat se je precej razlikovalo od tega danes. Sploh od zadnjih nekaj sodobnih formatov. Takrat se je igral en kupček. In vsi ostali. Takrat si imel res TIER 1. Zelo dobri igralci so se dokazovali v nenehnih mirror matchih, formati so bili na čase že dolgočasni. Dolgočasna pa ni bila igra. Bilo je ogromno prostora za napredek in ogromno priložnosti za »skill«, da se izkaže. Težko bi rekel, da so bili formati kaj manj odvisni od sreče, oziroma zmagovalci odvisni od sreče, ker pač mirror match pomeni tudi, da bo lažje zmagal tisti z boljšo roko.

No, formati so se malo razvili, dobili smo 3 kupčke na vrhu. Več kot tri pa nikoli nismo imeli. Kris sodobne zvezdnike kritizira na večih področjih, eno od področij je tudi inovacija. Pravi, da so bili zvezdniki starega časa inovativni. Joe je podal odličen argument, da so tudi lahko bili. Danes pa ni preveč prostora za inovacijo več. Decki so tematski. In v tematskem kupčku (po možnosti zgrajenem z nakupom treh structurjev) ni preveč prostora za inovacijo. Tej inovaciji bi prej rekel izbira »techa« kot pa prava inovacija. Pač prilagodiš trap lineup in greš na turnir. Zmagal boš zaradi pravih izbir kart, ne boš pa inovator. Očitno pa je vse v nazivu.

Kako zelo krivičen je bil v tej točki Perovic se lepo pokaže ko pogledamo zadnjih nekaj YCSev. Ali zadnjih nekaj formatov. ARG ekipa (na katero je letelo največ kritike) je nenehno v topu. Kar nekaj zmag imajo pospravljenih. Z raznimi kupčki. Neverjetnimi inovacijami med drugim. Josephova vrnitev HERO Beata na turnirje. Psychic deck z Grandsoilom na drugem mestu na YCSu. Vrnitev Inzektorja med žive. Pred časom Synchrocentric, ali malo pred tem Tengu plant. Vmes še Agenti. V formatih kjer ni bilo prostora za inovacije so ravno ti najbolj napadani igralci dokazali, da so sposobni in vredni večjega dela lovorik, ki si jih lastijo/jim jih nadevamo vsi, ki spremljamo igro na višjem nivoju.

Samih imen ne bom preveč omenjal, pa saj jih vsi poznamo. Medtem ko je kritika vse preveč pomembna za izboljšanje, Krisov prispevek ni bil kritika. Bil je neposredni in neupravičen napad. Morebiti sad frustracij, ki pridejo s tole igro (tudi pri nas Slovencih), naslov za razrešitev teh težav pa ni bil ARG. Če ste dobili občutek, da zagovarjam ARG, morda ga res. Podzavestno. Ker vem kako je, ko se trudiš za splošno dobro. Dobrobit igralca, ki ga ne poznaš in ga morda ne boš srečal. Ko delaš nekaj z dušo, drugi pa ti kvarijo dan.

Perovic je pred nastankom Josephovega odgovora napisal še drugi članek, s podnaslovom »restated«. Tam je omilil nekatere svoje izjave, bistvo pa je ostalo isto. Še naprej je današnje zvezde obtoževal, da si ne zaslužijo nobene hvale primerljive s tisto, ki so jo dobivali igralci starih časov. Da niso inovativni kot so bili včasih. Da niso profesionalni v svojih prispevkih na blogu. Da so denarno motivirani. Joe mu obrazloži, da to ni resnica in poda nekaj dobrih primerjav s konkurenčno igro MTG. Tam so veliki cash turnirji, kjer se res da zaslužiti, medtem ko v Yugiohu zmagovalec ogromnega turnirja odnese ravno toliko, da je pokril stroške potovanja. Yugioh je hobi, hobi košta. Moja osebna izkušnja je, da mi še ni bilo žal denarja, ki sem ga zapravil za potovanje, klub neuspehu na turnirju.

Če bi lahko zabavo prodajali v stekleničkah in bi bila steklenička enakovredna dnevni količini smeha in zabave, ki jo doživimo na naših druženjih, potem bi bila cena stekleničke precej visoka. Nikoli pa teh stekleničk ne bi bilo dovolj na policah v trgovini. Vsi bi jih želeli.

Nekaj še razjasnimo, ker ne bi bil rad obtožen, da sem na strani enega ali drugega. Stare prvake sem zelo rad spremljal na metagame.com. Tudi jaz sem pri njih dobival ideje za kupčke in se naučil marsikatero stvar.

V tistih časih sem prebral vsako besedo, ki so jo objavili. Pa naj je bila to reportaža SJCja ali pa predstavitev karte. Feature Matchi so bili zanimivi, oh koliko pravil in koliko taktik sem se naučil s prebiranjem teh besedil. Potem so stran ugasnili in prišel je konamijev blog. Tudi tega spremljam ampak nikakor ne tako navdušeno kot sem takrat bral reportaže. Do treh ponoči v nedeljo sem čakal, da objavijo zmagovalca, večkrat. To so bili drugačni časi.

To lepo opišeta oba, Joe in Kris, le da noben v nepristranskem tonu.

O tem boju dveh zvezdnikov ne bom več pisal. Pisal bom o slovenskih zvezdnikih. Ali, ker še niso dovolj uveljavljeni na Evropski sceni, pol-zvezdnikih. Semi zvezdnikih. Naših prijateljih.

Izogibal se bom rabi imen, saj so nekateri od teh igralcev res nečastno zapustili dogajanje v Yugiohu in turnirje. Drugi so nehali zaradi »pritiska« vrstnikov, kar me še bolj jezi kot goljufije. Tretji pa so bili prvaki v časih ko ni bilo praktično nobene konkurence in so za naslov državnega prvaka premagali 30 drugih mulcev z Kaiba decki.

Slovenski igralci, kot vsi po svetu, so sledili smernicam, ki jih je postavljala Amerika. V Sloveniji imamo nekaj imenitnih inovatorjev, še vedno pa (kot omeni tudi Joe) so imeli pred časom veliko manj kart in veliko manj možnosti. Kart pa je še vedno bilo dovolj, da so lahko kombinirali po mili volji in razmišljali »izven škatle« in se oklicali za inovatorje. Omejevala jih ni niti banlista. Odličen je argument, ki ga uporabi Joe na to temo.

Spet tretja stvar zaradi katere se je Kris Perovic spravil na današnje prvake pa so prispevki. Tu se mi zdi, je Kris naredil veliko krivico sodobnim igralcem, saj se trenutno objavlja veliko več kot se je včasih. Teme so prilagojene širši populaciji in so takoj označene za »ne dovolj strokovne«. Obtožbe so bile še druge, a ker sem rekel, da se selimo v Slovenijo bomo to pustili.

Strinjam pa se, da je objavljanje prispevkov nujno potrebno. Nekateri se tega zavedajo, s Sloveniji pa se niso ali pa niso imeli možnosti (oziroma prave motivacije).

Razmislimo logično. Zakaj je Joe Giorlando poznan? Zakaj vemo zanj? Ker je večkrat kaj zmagal? Tudi Marquis Henderson je pred časom zmagal. Če ne bi imel nekaj dvomljivih izbir v kupčku tudi jaz ne bi več vedel zanj. Ti še veš zanj? Mogoče si odgovoril pritrdilno. Toda Marquis nima kupa oboževalcev, ki dnevno požirajo vsako neumnost, ki jo objavi na facebooku, ki mu nosijo karte za podpisat itd. Nekateri drugi igralci pa imajo te določene privilegije. Zakaj?

Ker se pojavljajo v javnosti. Se družijo na spletu. Objavljajo na večih koncih, sploh teh najpomembnejših kot sta facebook in youtube. Očitno je v svetu trenutno tako, če nisi na youtubeu…nisi. (enako bi lahko rekli tudi za FB in še kakšno drugo stran)

Jaz objavljam na blogu. Nikoli nisem česa pomembnejšega zmagal, mogoče še bom, za zdaj še nisem. Vsi me poznajo. Nisem zvezdnik. Vsi me poznajo. Nekaj tudi tujcev. Zakaj? Ker objavljam, ker se pojavljam, ker se družim. Ker vam zdaj tukaj pametujem.

Koliko slovenskih državnih prvakov poznate? Koliko igralcev poznate, ki so redno u topu. Lahko si vas predstavljam našteti dva, tri. To so imena trenutnega yugioha. Starih časov, se ne spomni praktično nihče. Časov še že. Imen pa ne. Ker nihče ni objavljal, nihče ni bil glasen. In ravno za to gre tudi pri sporu v Ameriki.

Ta sodobnejša imena pa poznate ker: so na vrhu, večkrat. Ker: so na blogu in prej forumu objavljali prispevke in deckliste. Družili so se z znatiželjnimi mladci. In še naprej bodo. Naslednjič jih lahko vidite na OPENu 24. novembra. Tam boste tudi lahko glasovali, kdo vam je najljubši, lahko boste vprašali za nasvet ali se pozanimali o raznih obrazložitvah kart v kupčkih.

V Sloveniji nikoli nismo imeli nobenega portala od koder bi lahko mlajši ali neizkušen igralec pridobil potrebne informacije za sestavo pravega kupčka ali za izboljšanje svoje igre. Pa saj te stvari niso težke, tu ni nobenih študij, če si na začetku svojih poti. Vadit je treba! Igrat ogromno! Spremljat igro. Biti pripravljen, vedno pripravljen! Da pa si na tekočem, imaš zdaj blog. Cardtraders.eu blog pokriva dogajanje po turnirjih, spremlja nove kupčke, pregleda nove izdelke, skratka vas informira. Prvič v Sloveniji.

Na našem portalu bomo še delali, smo daleč od želenega, potreben je čas in pa odziv. Smo pa mislim, na pravi poti. Le da je zaradi majhnosti našega trga rast počasnejša. Se opravičujem, ker cardtraders portala dnevno ne spremlja deset tisoč ljudi. Delam na tem.

Gremo malo nazaj skozi čas. Slovenija ima inovatorje, vendar so tako zelo neznatni, ker so prvič: v majhni državi in drugič: se porazgubili med trendi in vplivi Amerike. To bomo popravili, slovenske inovacije bomo spremljali na blogu.

Ne bomo objavljali vsakega random kupčka, samo zato, ker ga drugi ne igrajo. Inovacija bo tisto, kar bi igralca na turnirju popeljalo do zmage in s tem ne mislim en random Call of the Haunted, ki ga bo topdeckal late game in mu bo služil kot drugi Monster Reborn. S tem tudi ne mislim raznih pasjansa deckov, ki zmagajo samo tako, da zmečeš kup kart na playmat, ker nasprotnik ne ve kaj se dogaja in nima blage veze kako te ustaviti. To deluje samo kako rundo na turnirju. Potem ne več.

Predloge, svoje kreacije, komentarje, karkoli kar lahko uporabim kot idejno hrano pošljite na [matej@cardtraders.eu](mailto:matej@cardtraders.eu). Ni omejitev, vse sprejmem, kar bo dovolj dobro bomo objavili ali predelali. Ni treba pošiljat končnih izdelkov, pošljete lahko samo nekaj stavkov ali predlog o temah, ki bi vas zanimale.

Za na konec imam še nekaj za obujanje spominov. Vse naše prvake in njihove kupčke. Ogromno je imen, ki jih na seznamu ni, to pa zato, ker se pri nas do sedaj ni vodila nobena evidenca ničesar. Na blogu odpiramo Dvorano Slavnih. Vaši dosežki ne bodo spregledani. Poleg nagrad se zdaj borite še za naziv, ki je bil prej vreden počenega groša, zdaj bo vreden vsaj še nekaj bitov digitalnega spomina.

2004

Državno prvenstvo

Marko Thuma

2005

Državno prvenstvo

Marko Thuma (chaos)

Pharaoh Tour

Marko Thuma

2006

Državno prvenstvo

Tim Fartek (chaos)

Pharaoh Tour

Christian Bukor (steinOTK)

Summer Cup

Rene Petrovič (gadget)

2007

Državno prvenstvo

Niky Grabant (monarch)

Pharaoh Tour

Patrick Merc (gadget)

Summer Cup

Denis Grbič (banishment - macro cosmos)

2008

Državno Prvenstvo

Mitja Kač (dark gaia PC)

Summer Cup

Marko Thuma (banishment - macro cosmos)

2009

Državno Prvenstvo

Matej Lavrinšek (lightsworn)

Fortune Tour

Tim Peric (tele-DAD)

2010

Državno prvenstvo

Miha Flisek (frognarch)

Spring Challenge

Tim Peric (blackwing)

Summer Cup

Grega Fajon (blackwing)

Winter Challenge

Drago Godnjov (gravekeeper)

2011

Državno prvenstvo

Patrick Merc (gadget)

Spring challenge

Marko Lekše (gravekeeper)

Summer Cup

Vitjan Glavičič (TGU frognarch)

Winter Challange

Nace Zavrtanik (synchrocentric)

2012

Masters 2012

Nace Zavrtanik (Synchrocentric)

Spring finale

Vitjan Glavičič (HERO Beat)

Državno prvenstvo

Miha Flisek (chaos dragon)

Summer Cup

Miha Flisek (chaos dragon)

Tudi tvoje ime je lahko na tem seznamu, poskusiš lahko že na OPENu novembra.

Lep in uspešen dan želim!

Matej Jakob