Čutim ga. Zagon, moment (momentum). Sila je. Ne bom se upiral. Gremo delat! Ta delodiš, ta zagon, je kot windupi. Na navijanje. Če se sprašujete kaj mi je in zakaj ravno danes, ne vem. Ampak trenutek bom izkoristil.

Obljubil sem reportažo tega Regionals vikenda in dobili jo boste. Ker si jo tudi zaslužite. Zaslužite si en dober slovenski portal z informacijami. Spremljajte nas na [facebook/cardtraders.eu](http://www.facebook.com/cardtraders.eu) in na [blogu](http://www.cardtraders.eu/blog).

Ta vikend sta bila za nas pomembna dva Regionalsa. Regionals v Zagrebu na Hrvaškem in v Salzburgu v Avstriji. Gremo po vrsti, začnimo s soboto.

Zbralo se nas je 5, predstavljate si lahko kakšna je bila prostorska stiska, ko smo se v avto zbasali sami sto-kilaši. Kakorkoli, dan je potekal zelo sproščeno, turnir se je začel šele ob dveh in smo kljub vožnji imeli časa dovolj, da vsak postori vse kar je imel namen tisto sobotno dopoldne. Tudi sama vožnja je bila zelo sproščena. Lol. Kar naprej se dotikam te vožnje.

Za lažjo predstavo prilagam sliko iz poti. Imenuje se »gužva na avtocesti«.

V Zagrebu smo že zelo znani, s sosedi smo dobri kolegi, vedno kaj zamenjamo, kaj prodamo, si priskrbimo zadnje karte za kupček ali pa njim pomagamo do njihovih. Na kraju dogodka je bilo dosti ljudi, večina poznanih. Niso pa vsi igrali. Nekateri so bili tam samo zaradi druženja ali kavice. Vseeno nas je na prvem hrvaškem regionalnem turnirju te jeseni igralo okoli 40. To je pomenilo 6 rund igre. To je pomenilo, da bo dober dan.

Zakaj? Da bo prispevek še poučen. Manjši turnirji med 17 in 32 igralci pomenijo 5 rund swissa. Tudi, če se ne igra »topa«, se nagrade (logično) delijo najboljšim. Za top ali za vrh pa potrebuješ rezultat (zopet, logično). In na turnirju s petimi rundami moraš zmagati res vse igre z izjemo enega spodrsljaja, ki si ga lahko privoščiš. Niti na to se ne zanašajte, saj se prav lahko zgodi, da pristaneš na petem mestu in ne prejmeš naslednje stopnje nagrad. Igra se za zmago, igra se za nagrade, igra se za vrh. Tudi za zabavo, res, ampak po drugi strani, pomislite kako zabavno je odpirati paketke, ki ste jih prejeli.

Turnir v Zagrebu je bil bolje udeležen in smo padli na nivo šestih matchev z možnostjo topa. V Sloveniji in na Hrvaškem igralci radi stvari izbojujejo do konca, zato se tudi na regionalsih igra top 8. V tujini tega ni povsod. Saj se tudi povabila na Evropsko prvenstvo in nagrade sponzorirane s strani Konamija delijo po swiss lestvici. Torej po končanih predrundah.

Ker je bil to prvi Regionalni turnir tukaj, smo bili lahko prepričani, da nihče še nima povabila in se nobeno povabilo ne bo preneslo na naslednjega tekmovalca. Zato smo pripravili vsak svojo strategijo in naskočili visoke položaje.

Žal vedno ne gre vse po načrtih. Tudi tokrat ni šlo popolnoma.

Tudi, če izvzamemo dejstvo, da je scena in meta pri nas drugačna od svetovne ali ameriške, se število kontroverznih strategij povečuje iz turnirja v turnir.

Delno je razlog, kot omenjeno, da je miselnost pri nas drugačna, vsi bi gradili kupčke iz nič.

Drugi del je, da se na regionalsih po tujini (tudi na Hrvaškem) igra ena skupina, združenih starosti. Tako že avtomatsko popestrimo raznolikost kupčkov s prištevanjem mlajših igralcev, ki igrajo zabavne kupčke, ki jih narekuje anime.

Tretji del pa je bistvenega pomena. Tretji del je trenutna meta po svetu. Ni več tier deckov. Vse zmaguje. Zmagovalni kupčki po regionalsih in (najbolj odmevno) na YCSih so vedno drugi. TOP se ponavlja. Jasno. Nekateri kupčki so boljši od ostalih ali pa vsaj lažji za igro, bolj prilagojeni igralnemu okolju. Se pa v topu iz turnirja v turnir pojavlja več rogue strategij. Kupčkov, ki so bili pozabljeni, zanemarjeni ali pa sploh še niso obstajali in debutirajo.

Preden nadaljujem s tretjo točko je pošteno, da napumpam malo samozavest slovenskih igralcev in popravim točko 2. Delno. Slovenski igralci trenutno niso veliko drugačni od preostalega sveta. Ne od Evrope in ne od Amerike. Zaradi mnogih reprintov najmočnejših kart, so igralci začeli izboljševati svoje kupčke in slediti trendom. Zaradi časa, ki je pretekel od izidov nekaterih strategij, so igralci nabrali potrebne karte za svoje decke in jih dokončali. Zaradi vseh informacij, ki krožijo po spletu pa so si zaželeli igranja z meto, zmagovanja.

Če hipotetično rečemo, da je povprečni slovenski igralec 2 meseca za svetom, zaradi zamujanja edicij (tega pri cardtraders ne poznamo) in relativno visokih cen kart, potem smo se znašli v nekakšnem mehurčku. Mehurčki v ekonomiji pomenijo težave. Za slovenskega igralca pa to pomeni, da se je znašel na pravem mestu ob zelo pravem času. Z izidom Tin boxov konec meseca, bo lahko vsak slovenski igralec na POPOLNOMA ENAKEM nivoju kot kateri koli evropski igralec.

Zato, lepo vas prosim, ne jokajte čez kupček. Kupček si lahko samo skopirate iz neta od zmagovalcev in se ga naučite igrati. Naučite se ga igrati. To je bistvo tega odstavka.

Nazaj k tretjemu krivcu za raznolikost kupčkov  na turnirjih. Vsak nub z facebookom kaj hitro izve, da je bil YCS in, da ga je nekdo zmagal z nekim deckom. Pa naj bo to s Samuraji (ki so dobili Shock Masterja, ostalo so že imeli in je že cenovno ugodno) ali z Windupi (katere drago plačaš samo, če hočeš vse svetleče karte) ali pa z Geargiami (ki so cenovno še najdražji kupček pa še tega se da sestavit za sto evrov).

In ko smo ravno pri tem, ta vikend je poleg dveh Regionalsov, ki smo se jih udeležili tudi YCS Rhode Island, ki ga je odnesel igralec ravno z Geargiami.

Madonca kako skačem iz teme na temo, iz turnirja na turnir. Se opravičujem. To dela moment (sm hotel napisat Monster energy drink, sam za enkrat še ni naš sponzor).

Ker sem trenutno pri YCSu bom še dokončal odstavek. Top 16 je bil sestavljen iz 12 različnih kupčkov. Dvanajst! Od 16. Ponavljali so se Geargia kupčki in pa pet Agentov. Tako je, Agenti se vračajo v igro. Na paleti so še Sea Lancer frogi, Gladiatorji, Gravekeeperji, samo še en Wind-up, Zombie z monarchi, Dino Rabbit, Gadgeti, Chaos Dragon in več drugih.

Mislim, da ni treba možganov šahista ali vojskovodje, da ugotovimo pestrost ponudbe. Tako se počasi vračam nazaj k Zagrebškemu regionalsu. Tam je bilo pestro. Nas je bilo pet. In mislim, da se nobenemu od nas ni ponovil nasprotni kupček. To lahko vzamete kot statistično anomalijo, lahko pa kot pokazatelj raznolikosti.

Zakaj je ta raznolikost tako pomembna in izpostavljana v tem prispevku. Ker je to rdeča nit tega vikenda. Oziroma tako sem ga jaz doživel. Spet bom preskočil. Tokrat na Salzburg. Vsem kupčkom, ki se jih lahko spomnite, dodajte še Blackwinge. Avstrijci ljubijo blackwinge očitno, saj so bili kar dobro zastopani na regionalsu.

Pot na Avstrijski regionals je bila enako udobna kot na Hrvaško, vsaj za sprednjo vrsto. Malo sem baraba do kolegov, ki so sedeli zadaj. Na poti gor, smo mi sposodili potrebne karte za nov kupček za katerega so me navdušili Italijani na preteklih turnirjih. Deck sem med vožnjo tudi ovil, zaradi čakanja na Karavankah sem imel to možnost.

Testal ga edino nisem. Prvič sem na turnir nesel kupček, ki ga nisem nikoli prej igral. Ni prijetno. Cel turnir sem se spraševal kako bi moral odigrati in ali me bo napaka koštala igre. Imel sem izjemno srečo, rezultat je bil zavidljiv.

Odigrali smo 6 rund, udeležba je bila precej podobna turnirju na Hrvaškem, kar je bilo nižje od pričakovanj.

V Avstriji je bilo na mizi videti tudi nove Atlanteane. Raznolikosti ni konca. Očitno.

Vikend smo zaključili dokaj uspešno, odnesli smo nekaj povabil na Evropsko prvenstvo 2012 in nekaj nagrad. Zabavali smo se do onemoglosti in naučili kakšno stvar. Odličen vikend, žal mi je le, da nas ni bilo več. To, da nas je več slovenskev tam ne pomeni nič novega kar se tiče medsebojnih dvobojev, saj so naši matchupi na tujih turnirjih že itak klasika.

Smo se pač potolkli med sabo Windupi, Dragoni, Inzektorji in Agenti.  (en avto, štirje decki)

Če bi že prej vedel, da bo ta prispevek tako zelo šel v smer vse prevečkrat omenjane raznolikosti, bi se ga lotil popolnoma drugače. Sicer pa, to ni nobena elektrotehnika ali nevro-kirurgija. Vsak tepec lahko vidi, da je zdaj njegov čas.

Fantje vaš čas je. Vse stvari dajejo znake in kažejo znamenja, da igrajte kar vam odgovarja. Kupček lahko izbirate glede na rezultate velikih turnirjev, ceno, stil igre, bling ali sanje iz otroštva. Vaša zmaga je odvisna samo še od vas. Od pilota.

Mnogo kupčkov je v zaključnih krogih velikih tekmovanj prišlo samo zaradi pilotov, torej igralcev, ki držijo kupček in ga upravljajo. Mnogo drugih kupčkov je bilo dobro zastopanih na vrhu že zaradi kart, ki jih vsebuje in enostavnosti. Trenutno pa se številke izenačujejo.

Zmaga lahko kar koli, odvisno je samo še od pilota. Zato pa čelado na glavo in karte v roke, poleteli bomo v nebo.

Se vidimo na [cardtraders.eu OPEN turniju](http://www.cardtraders.eu/blog/open), kjer se bo res pokazalo kdo je najboljši. Velik turnir, bogate nagrade, dolg dan, raznolikost na višku!

Lep in uspešen dan želim, Matej Jakob