Pozdravljeni!  
Zbudil sem se prezgodaj za v službo (kdo bi rekel), zato imam nekaj minut, da jih produktivno zabijem.  
Da si ne nakopljem jutranjih preglavic, sem se lotil bolj lahkotnega pisanja. A zelo pomembnega.  
  
Zdaj, bolj kot kadarkoli, ciljam na mlajše igralce. Ker jih potrebujemo. Število igralcev upada iz leta v leto. Novih pa ni, ker jih mine vso navdušenje zaradi raznih razlogov.  
  
En razlog je gotovo, da se v Sloveniji z vsemi štirimi ne oklenemo določenih ugodnosti in prednosti, ki jih naša igra ima/ponuja. Ena teh prednosti je, da je to zbirateljska igra s kartami, ki se nenehno dopolnjuje in razvija z novimi edicijami – izdajami. Novi »core« seti izhajajo vsakih nekaj mesecev. Brez teh izdaj »navadnih boostrov« igre tudi ne bi bilo. Ker ne bi bilo novosti, ki jo naredijo tako pestro in zanimivo.  
  
Vsaka nova izdaja prinese tudi nove karte. Ne samo karte, cele nove družine kart ali archetype. V Return of the Duelist pričakujemo Prophecy, Geargia, Madolche in še več novih vrst pošasti in načinov igre. Nekaj je tudi kart, ki odlično dopolnijo zbirke ali kupčke ostalih podtem. Nekaj pa je kart, ki so bile uporabne samo v Zexal animeju, ki si ga v slovenščini še ne moremo ogledati.  
  
Vse te karte si lahko pogledamo in preberemo na spletu. Jih spoznamo. Delno jih bomo spoznali tudi na našem blogu. Ni pa ta članek o tem.  
  
Vsaka izdaja ima določen datum, ko je legalna za igro. Določen je tudi datum od katerega dneva daje smejo izdelki na police v trgovinah (Pikapolonica trgovine bodo imele prve Return of the Duelist na policah). Navadno je to začetek meseca, poleti pa je ta izid izjemoma prestavljen na konec avgusta.  
Pred vsem tem, pa je še Sneak. Sneak Preview. Sneak Peek. Prikrademo se in samo malo pokukamo kaj je tam.  
  
Če za primer vzamemo ne-več-tako-zelo konkurenčni Magic the Gathering. Tam se največ igralcev zbere ravno na Sneakih. Pri njih stvari potekajo drugače in jih ne poznam dovolj, da bi o tem razglabljal. Dejstvo pa je, da je dvorana polna ravno ob izidu nove edicije.  
  
V yugiohu ni veliko drugače. Po svetu po »localsih« (majhnih trgovinah kjer se zbirajo igralci) komaj čakajo na izid nove edicije, da poskusijo igro z novimi kartami.  
Sneak Peeke poznamo tudi v Sloveniji. Tudi v Sloveniji se jih veselimo, seveda, saj imamo v Sloveniji nekaj vrhunskih igralcev, ki potrebujejo moč najnovejših kart za svoje kupčke. V Sloveniji pa je potem dodan še faktor financ.  
Cene kart so kakršne so, spremenit jih ne moremo. Vendar igralci! Vidim vas, da za zabavo kupite paketke in jih odprete ter upate na najboljše. S tem ni nič narobe, tako se pride do novih kart. Tako se pride do najdražjih kart na najcenejši način z malo sreče.  
Lahko pa bi naenkrat kupili 5 paketkov in ŠE igrali turnir!  
  
Naj pojasnim.  
Sneak Peek je dogodek, ko NOVA edicija šele izide. Takoj na začetku, prvi teden. Na sneaku se igra samo z novo edicijo. Ostale karte, starejše karte ne pridejo v poštev.  
Dobite in plačate 5 paketkov. Pet najnovejših paketkov, kar jih je tisti trenutek v Yugiohu. Dobite tudi Promo karto. Posebno karto, ki jo lahko uporabljate pri igri. Te karte so včasih zelo močne, včasih malo manj. Za Sneak pa vsaka karta pride prav.  
  
Svojih 5 paketkov odprete.  
  
Pogledate katere karte so notri.  
  
Kart ne menjavate. Karte pregledate. Preberete.  
  
Imate nekaj minut za sestavo kupčka iz vsaj 20 kart.  
  
Karte v kupčku ovijete v ovitke, da se ne poškodujejo. Ostale karte so vaš side deck in extra deck.  
  
Igrate turnir z ostalimi tekmovalci z svežimi kartami, direkt iz paketka.  
  
Zmagovalec dobi Podlago za igranje – lep Playmat z motivom nove edicije. Enako podlago dobi tudi en naključni tekmovalec. Mogoče se najde še kak paketek za nagrado. Pripelji prijatelje.  
  
  
  
Tako zelo preprosto je. Lahko si prvi v Sloveniji, ki bo igral z najnovejšimi kartami. Pri tem niti ne gre toliko za zmago, čeprav je nagrada zelo lepa. Gre veliko bolj za vso to zabavo, ki se suče okoli nepoznavanja efektov, sreče pri odpiranju dobrih kart, igranju brez priprav.  
Je pa še vedno Yugioh. Še vedno ima nasprotnik življenjske točke, ki jih je potrebno zbit. Še vedno je treba iz 45 kart, ki ste jih odprli izluščit tistih pravih 20 (ali več), ki bodo pripomogle za zmago.  
  
Če ste kaj spremljali naše članke in dogajanje po svetu, dobili smo Battle Pack. Battle pack turnirji se igrajo samo z kartami iz Battle Packa. Ampak! Battle pack je sestavljen posebej za dobro, stabilno igro. Da težko sestaviš zanič kupček.  
  
Medtem pa redne izdaje niso. Sestavljene so iz okoli sto kart. Teh sto kart je popolnoma različnih in naključnih. Lahko, da je edicija polna mišic z visokim napadom in bo igra enostavna. Lahko pa, da bo treba Xyz Summonat, da se sploh kam prileze. Edicijo si poglejte na spletu, predstavili jo bomo tudi mi. Potem pa se vidimo na Sneakih po Pikapolonica trgovinah po Sloveniji.  
  
Lahko pripelješ prijatelje. Tudi če niso dobri v Yugiohu in jih vedno premagate. Sneak je dogodek, kjer potrebuješ za igro le osnovno znanje Yugioha. Pa še domov odideš z 46 (ali več) najnovejšimi kartami. Več vas bo prijateljev, več bo zabave.  
In ne pozabi, paketki vsebujejo karte vseh redkosti, lahko dobiš kakšno res redko karto, z njo igraš in ti ostane, da jo odneseš domov.  
  
Praznujmo izid nove edicije Return of the Duelist skupaj avgusta po Pikapolonicah!  
  
Lep in uspešen dan želim, Matej Jakob

