Oj!

Pred tedni je izšel novi Super Starter deck: V for Victory. Medtem ko je starter le starter in ne moremo pričakovati ravno čudežev, je vseeno prinesel nekaj svežine. Kakšne?

Kot prvo, vsebuje C number karte. Utopia Ray je prva karta, ki jo opazimo ko v roke vzamemo novo škatlico črno-zelene barve. Ravno pravi čas za izdajanje C number pošasti, sploh, če upoštevamo, da je pred vrati Number Hunters izdaja, kjer se vse vrti okoli Xyzjev in njihovih zmešanih nadgradnjah.

Že pred časom, ko je bil letošnji starter le napoved z nekaj znanimi kartami, sem se takoj ogrel za eno teh kart. Crane Crane. Winged beast, ki bi bil ravno tako lahko Machine. Žerjav žerjav. Najprej naj omenim, da v vsakem kupčku, ki ga vzamete iz police ne bo kopija Crane Cranea.

Tokrat prvič v Starter (ali structure) kupček dodajajo še faktor naključja. Poleg že znanih 42 kart, ki jih dobite in so naštete na zadnji strani škatlice, je dodanih še 10 naključnih kart, ki so izbrane iz seta petnajstih. Torej za isti denar kot vedno dobite 52 kart in ne le 42. Kul! Ni?

No, Crane Crane je ena od petnajstih kart. Za uspešno uporabo tega Žerjava potrebujete vsaj dve kopiji. Zakaj?



Ja, zakaj sploh?

Ker je karta (lahko bi rekli) boljši Tour Guide. In vsi smo bili priča koliko slave in uporabe je videla Tour Guide, vodička iz podzemlja.

Res ima to eno slabost, da oživlja iz pokopališča. Toda to pomeni samo, da karte verjetno ne bomo uporabljali takoj prvo potezo. Uporabili pa jo bomo lahko katero koli potezo za tem.

Toda še vedno, zakaj?

Ker nam predstavlja takojšen plus. Iz ene karte v roki pridemo na eno močno pošast na polju. Skoraj katero koli Rank 3 pošast. Spomnimo se dva formata nazaj, ko so dominirale trojke. Rank 4 pošasti so se igrale 2-3. Vsa ostala mesta v extra decku so bila namenjena trojkam (tu in tam kakšna petica).

Seveda, trenutno je malo zmešana meta in so se tudi trojke pozabile za kratek čas. Toda prihaja september (seznam prepovedanih in omejenih kart) in septembra se pričakujejo spremembe. Kdor spremlja napovedi novih prihajajočih edicij je lahko opazil, da ne prihaja noben nov archetype (družina kart), ki bi napovedoval pospeševanje formata. Pričakujemo lahko samo upočasnitev. (govorim za bližnjo prihodnost)

Kot ponavadi, v jesenskem delu pridejo do izraza domiselne strategije. Kaj je bilo prejšnjo jesen. Jeff Jones je bil neverjetno uspešen s svojimi Psychici. Zakaj omenjam ravno ta kupček.

Ker je Crane Crane popolna karta za igro v tej strategiji. Kupček že zdaj synchro summona Barkiona in ustvarja Soul of Silvermountain. S Crane Crane karto je ta naloga še veliko lažja.

Tako je, Crane Crane nima omejitev in lahko služi kot Synchro ali Xyz material. Veliko tunerjev je Earth in Level 3. Mene vprašajte, ker že leta igram Psychic Commanderja in Nishipachija v karakurijih.

Kot sem omenil, popoln čas za igranje Crane Cranea bi bil počasnejši format, jesenski format, ko se ponovno setajo karte in igrajo težki boji na polju in ne v rokah igralcev.

Eno gre z drugim, počasnejši format prinese trap karte in proti trap kartam… Prikličemo Naturia Barkiona! Ali že prej omenjenega Soul of Silvermountaina. Po potrebi in po želji. Vse omenjene karte so cenovno ugodne. Zlahka si jih primenjate na turnirjih od drugih igralcev. Delajo pa ogromno škode.

Še več škode naredi Zenmaines, Temtempo, Acid Golem ali Leviathan. To je le nekaj najbolj popularnih kart iz prejšnjih formatov. Vi svojo strategijo prilagodite kupčku, ki ga igrate.

Nekako sem tega Žerjava označil za neprimernega za ta čas. Toda ali je res tako?

Dragon Rulerji se borijo proti Evilswarmom. Crane Crane oživi katerega od Baby dragonov, Xyz summon v Temtempota ali Acid golema lahko pomeni popoln preobrat igre. (če ne bi obstajali drugi načini seveda)

Mermaili lahko z Žerjavom ponovno uporabijo Marksmana. Marksman na polje, overlay v Leviathana. Effect. Če najdete prostor v kupčku.

Crane Crane je popolna karta za poenostavljeno igranje yugioha. Ali drugače rečeno, za mlajše igralce z manj izkušnjami. Prikličeš ga, in narediš Rank 3 pošast. Si enega močnega napadalca v prednosti pred nasprotnikom. In medtem ko vsi vi otroci pridno kupujete kupčke na policah v Pikapolonici, se nikakor ne morete navadit na uporabo kart, ki jih ti kupčki skrivajo.

Prejšnji Starter decki so prinesli Leviathana, Utopio, vsaj 2 res dobra Djinna in še morda še kakšno karto. Govorim samo o Xyzjih trenutno. Vi pa vztrajate pri Herojih. OK. Ampak večina herotov je Level 4. In če bi pravočasno priklicali Utopio ali Maestroka, bi zmagali igro, tako pa vam je najmočnejšega heroja Sparkmana povozil random Alexandrite Dragon. (dajem samo šaljiv primer, toda to se res dogaja)

Zato pa! Navadite se na Xyzje, ker so resnično dobri. Ne jih imet v albumu za zbirko. Imejte jih na polju med igro!

Crane Crane to olajša in omogoča!

Lep in uspešen dan želim vsem duelistom, Matej, cardtraders.eu