Pozdravljeni!

Z vami sem spet jaz, Matej Jakob. Na svoj prejšnji izdelek nisem najbolj ponosen in pošteno mi ga je skritiziral Nace v komentarjih. Ja, to je nova opcija, komentirate lahko naše izdelke. Poslužujte se je.

Da se odkupim, sem se odločil pripraviti nov prispevek za ta teden. Vikend je idealen čas za kaj takega, ker med tednom res ne utegnem. Zato zdaj sedim pred zaslonom in »klofam« po tipkah.

Kot omenjeno, prispevka sem se lotil brez teme. Da pa ne bom spet kvasil naključnih neumnosti, sem potreboval temo. Razmišljal sem, da bi vam res dobro predstavil karakurije. Moj ljubi kupček, s katerim sem topal in zmagoval turnirje to spomlad, ter ga nesel na Državno in Evropsko prvenstvo.

Toda najprej bi rad sploh vedel koliko vam je ta tema zanimiva. Koliko vas zanima moja predstavitev karakurijev? Svoja mnenja pustite pod tem prispevkom v komentarjih prosim.

Nekaj minut (ali sekund) za tem sem na facebooku, kjer sem si ustvaril yugioh news feed skupino, opazil novico, na katero se najprej sploh nisem odzval. Novica ni šokantna. Lahko rečemo, da je zadeva pričakovana. Tudi po tem, ko sem dojel kaj to v resnici pomeni, se nisem obremenjeval z pomenom izida nove karte za kupčke. Vprašal sem se, ali yugioh dobiva novo razsežnost.

Trenutno imamo OCG, Original Card Game, azijski del sveta. In TCG, Trading Card Game, Ameriški in Evropski del (tudi drugod). Sprašujem pa se, ali bomo kmalu dobili TCG-E del. Ali se bomo Evropejci odcepili?

Konami ima svojo izpostavo v Frankfurtu v Nemčiji, imenuje se KDE-E (Konami Digital Entertainment – Europe). To je logično, ker KDE ni samo Yugioh ampak tudi del drugih popularnih iger. Dela je veliko preveč, da bi vse urejali iz Amerike iz El Segunda.

Evropa dobiva tudi prvi svetovni Sealed YCS. Kar pomeni, da niso ovce brez glave in imajo neke svoje strategije. Nek svoj način dela.

Kljub temu, pa nikoli nismo pomislili, da bo Evropa kar čez noč postala tako različna od ostalega sveta.

Ne razumite me narobe. Nimam nobenih informacij, ki pravijo, da bomo v Evropi dobili svoj yugioh. Samo malo pretiravam ob novici današnjega jutra.

Ne bom vas več mučil. Naj kar napovem. Naslednja Shonen Jump promo Alpha karta je Super Dreadnought Rail Cannon Gustav Max. Zgodilo se je.

Na Japonskem karto že poznajo, že imajo in že zmaguje turnirje. Izid Hieratic pod-tipa je dal krila tudi temu kanonu, ki se ga drugače neverjetno težko summona. Iz hitrega decka zmožnega uničevanja fieldov in potiskanja z 2000+ pošastmi so ustvarili zanesljiv OTK deck.

Gustav Max sam naredi 5000 škode. 2000 od effecta, ker je četrtina življenjskih točk nasprotnika. Visok level mu je dal še visok napad, nosi se z 3000 točkami napada in 3000 obrambe.

Čeprav ta prispevek ni namenjen opisu kart, je bil izid karte tisti, ki je vse skupaj sprožil. Pošteno je, da vam postrežem vsaj z osnovnimi informacijami.



Torej, summon te beštije pomeni, da imamo zid. Summonamo v napad ali v obrambo, JE ZID. Tri tisoč točk je ena posebna številka v Yugioh. Tri tisoč ima Blue Eyes, dolgo časa najmočnejša pošast v igri. Tri tisoč točk ima tudi Labirinth Wall, ki je prav tako veljal za neprebojnega, včasih ko je bila miselnost pri igri drugačna. Tri tisoč točk ali več nima tako zelo veliko pošasti. Še manj pošasti pa ima tri tisoč točk obrambe IN napada.

Najbolj padeta v oči Gustav Max in pa Acid Golem the Destruction. Kaj imata skupnega? Razen statistike, oba sta nelegalna za igro na ozemlju Evropskega yugioha. In sta hkrati legalna za igro v Ameriki. Oba sta ogromna zida, nobenega ni težko priklicati dan danes. Oba delata nekaj z pitjem 2000 življenja.

Oba sta spremenila igro kjer sta se pojavila. Acid Golem pri Američanih ob izidu. Pri nas je Leviathan Dragon obvezen kjer koli summonaš Rank 3 pošasti. Pri njih pa je to mesto zavzel Golem. Ni redko, ko Acid Golem sam zmaga igro samo zaradi svojih točk, ko nasprotnik ne more do removala pravočasno.

Tako je tudi z Gustavom. V že tako eksplozivnem kupčku kot so Hieratici, lahko zdaj summonamo še top ki v najslabšem primeru pobere Veilerja in napade za 3000.

Chaos Dragoni so kratek čas dominirali, zdaj pa potrebujejo odgovor na Gustava in Acid Golema, ker 2800 Red Eyes Darknessovih točk ne bo dovolj. Izpostavil sem Chaos Dragone, ker pač ne igrajo trap kart in so se nekaj odgovorom že odrekli pri gradnji decka.

Glede na to, da bo Gustav najbolj uporaben v Hieraticih, je mogoče dobro, da omenim, da noben kupček ne bo imel lahke naloge v tem matchupu. Hieratici bodo igrali na OTK kolikor bo le mogoče. Pred tem bodo spraznili nasprotnikovo zadnjo linijo in šele potem izvlekli velike tope. Treba bo razmisliti o dodatnih hand trapih, na Japonskem so začeli main deckat Swift Scarecrow. Mogoče je to ključnega pomena.

Ali pa bodo enostavno septembra potolkli Red Eyes Darkness Metal Dragona s seznamom prepovedanih in omejenih kart. REDMD je glavni akter pri summonanju Gustava in pri že tako dominantnih Chaos Dragonih.

Ravno to bo mogoče pokazatelj kam se suče yugioh. Takšna poteza bi stabilizirala meto kjer ima vsak mulc dostop do težke mašinerije za nekaj dolarjev.

To bo čas pokazal. Za zdaj pa lahko samo premlevamo razlike med nami in Ameriko. Amerika je za povprečnega Evropejca še vedno obljubljena dežela, čeprav imamo mi mnogo boljšo socialo in ekonomijo (to je zelo relativno, priznam). Tudi v Yugioh svetu ne dovolijo, da bi živeli brez tega stereotipa očitno.

Nisem jezen. Si pa želim, da bi tudi Evropa postala bolj neodvisna kar se tiče releasov kart. Nekaj je že bilo priložnosti. Dobili smo tudi Adventni koledar z novimi redkostmi zelo popularnih kart. Toda release nove redkosti nikakor ni enakovreden releasu nove karte, ki spremeni igro.

Potrebujemo pa ravno to.

Nekaj kar bi nam ostali zavidali. In ne zaradi zavisti, ki bi jo ta izdaja ustvarila. Ampak zaradi poštenosti. Do nas. Do yugioha v Evropi.

Prepričan sem, da tudi pri KDE-E delajo na tem. A so zelo omejeni. Tudi Ameriški del Konamija pri izdaji Gustava in Acid Golema nima čisto nič. Ker prihajata iz Shonen Jump revije, ki pa prihaja iz čisto tretjega naslova.

Mogoče sem ravnokar podrl svojo teorijo (bolj tezo) o razcepitvi Yugioh igre pri nas.

Razlike pa so bistvene. Čez lužo bodo imeli preskok Hieraticov iz mize 134 na top 8 mize. Tam bodo summonali Tour Guide in Xyzjali v Golema, ki bo zaključil igro v dveh potezah.

Pri nas pa bomo čakali na boljše čase. Po drugi strani nam sploh ni tako slabo. Ni nam se treba bati OTKjanja Hieraticov ali Acid zidu.

Spet po tretji strani pa smo lahko malo užaljeni, da nas zavijajo v vato, kot, da se naši igralci ne bi znašli v tako napetem okolju kot ga imajo Američani.

Vsak naj ima svoje mnenje, jaz mislim, da moramo biti samo potrpežljivi. Čas bo prinesel spremembe. Mogoče ne takoj, res.

Ampak saj veste: »Če bi bilo zastonj, bi bilo predrago in če bi bilo takoj bi bilo še vseeno prepozno.«

Lep in uspešen dan želim in vidimo se v Pikapolonicah!

