**predvideti** predvídeti  -im dov. (í ȋ) **1.** *na osnovi določenih dogodkov, pojavov postati prepričan o uresničitvi česa*

 Skozi življenje nam je velikokrat dano na znanje, da moramo predvideti določene situacije. Ena prvih stvari, ki mi pride spontano na misel, je trenutek ko se odločimo narediti vozniški izpit. Med vožnjami nam inštruktor neprestano ponavlja, da naj predvidimo situacijo, ki bi se lahko zgodila v nekem trenutku. Primer tega bi bil, ko se kot voznik približujemo prehodu za pešce, nepregledni ovinek, bližina parka, igrišča ali preprosta vožnja skozi mesto kjer so na sovoznikovi strani parkirani avtomobili. Namreč ker nesreča nikoli ne počiva, se lahko v delčku sekunde zgodi, da nam bo na cestišče pritekel otrok, stopil odrasel človek, ki gleda v svoj mobilni telefon, mogoče pa bo kateri od parkiranih avtomobilov odprl vrata. Nešteto možnih situacij, o katerih je dobro razmišljati, ko se le te lahko pojavijo.

  Odličen primer so tudi treningi raznih športov. Pri nogometu je poleg osnovne tehnike zelo veliko treniranja uigranih kombinacij in tako imenovanega teka v prazen prostor. Tenis se začne že s pravo postavitvijo, da vrnemo udarec in še ogromno drugih primerov, ki pa jih ne bom našteval.

Kaj pa ima zgoraj našteto z našo igro? Odgovor je preprost, predvidevanje.

  Ker je prišla nova lista prepovedanih kart, je bolj smotrno gledati na te stvari iz drugega zornega kota. Vsak igralec, po mojem mnenju, potrebuje DVE sposobnosti predvidevanja v kateri koli igri.

Konkretno v našem primeru sta to Predvidevanje v igri in Predvidevanje pri investicijah. Če igralec osvoji obe veščini, mu je prikrajšan marsikateri siv las med igro in predvsem jeza za slabo odigrano potezo ali zgrešeno investicijo, ko mu nova lista pokoplje edini deck ki ga premore.

  Če začnemo s slednjim, torej novo listo oziroma dogajanjem pred in po njej, je zadeva preprosta, ko se jo  odločimo reševati na najbolj racionalen način. Igralec se mora sam pri sebi vprašati, koliko mu pomeni imeti meta deck skozi sezono. Pri tem vprašanju je ključno to, da ve na koliko in katere turnirje se sploh ima namen udeležiti. Ker so meta decki večinoma v rangu nad 300€, je za nekoga ki bo igral v Baby centru ali kakšen Regionals, definitivno prevelik vložek. Če temu še dodamo dejstvo, da so najboljši decki redno deležni hudih udarcev s strani liste prepovedanih kart, je praktično nesmiselno narediti takšen nakup ali menjavo kart, vsaj na začetku.

  Vendar pa je matematika pri investicijah preprosta, če uberemo drugo pot in predvidevamo.

Da bi to lahko naredili, moramo v začetni fazi preveriti kaj se sploh igra in iz naše raziskave dobimo TIER listo deckov. V tej listi so ponavadi Tier 1 vsi decki, ki so najbolj igrani na turnirjih in so tudi resni kandidati za odstrel na naslednji listi prepovedanih kart. Investirati pa se splača v Tier 2 decke, saj iz mojih izkušenj vsaj v prvih tednih ali mesecih po listi postanejo najboljša izbira in gredo po lestvici navzgor. Za njih tudi velja da so lahko dlje časa popolnoma nedotaknjeni in se za karte v njih ni potrebno bati. Velja tudi omeniti, da so cenovno dosti bolj ugodni in za razliko od kupčkov starih več let, še vedno del aktualne mete. Pri temu je potrebno upoštevati, da z vsako novo edicijo prihajajo močnejše karte, kar pomeni da je deck iz prejšnjega formata, močnejši od decka izpred dveh ali več, že samo zaradi kart ki jih vsebuje.

  Seveda pa v igri obstajajo tudi karte, ki se jim reče STAPLE  in so igrane v več deckih ali čez več formatov. Do nabora teh kart pridemo s preučevanjem list deckov med analizo tier lestvice.

  Ko pa je govora o predvidevanju med igro, je zopet v ospredju analiza deckov. Namreč ko se format oziroma meta po nekaj turnirjih postavi na mesto, si lahko igralec preveri, katere karte se v veliki večini igrajo. Kar na začetku izgleda kot veliko dela, na koncu sploh ni, saj se pri definiranem formatu liste deckov razlikujejo v grobih 20% kart, ki so ponavadi osebna izbira igralcev t.i. Tech choice.

  Sama analiza deckov nam daje možnost predvidevanja, kako igrati okoli določenih strategij in kako nasprotnika prisiliti, da odigra določeno karto, ter s tem ne doseže želenega učinka oziroma nas ne ustavi na poti do zmage. Pri tej analizi se hitro opazi, da so vedno v ospredju decki, ki imajo večje število kombinacij t.i. COMBO decki. Slednji imajo prednost pred CONTROL strategijami, da so aktivni v sami igri in ne potrebujejo nasprotnikovih potez da odgovarjajo nanje.  Tisti ki ste prebrali članek v sekciji Gostje, ste že dobili kratek oris tega, kaj pomeni če imaš v roki samo dve karti za neko kombinacijo ali njih pet. To je predvsem pomembno v situacijah, ko želimo odigrati neko potezo in bo naš deck imel samo eno kombinacijo, ki jo bo nasprotnik prekinil ter nam končal potezo, ter nas verjetno naslednjo premagal.

  V moderni igri je veliko število t.i. HAND trapov , ki so v veliki meri zamenjali navadne, saj nudijo igralcu odgovore med potezo nasprotnika. To  pa tudi pomeni, da mora igralec že med samo gradnjo svojega decka ali učenjem drugega, vedeti katera od teh kar mu škodi in predvsem kako mu škodi. Torej lahko mirne duše trdimo, igralec predvideva, da bo imel nasprotnik eno od kart v roki in nam bo poskušal preprečiti igro. Če je igralec to predvideval že v gradnji decka ali učenju strategije, bo svojo potezo začel tako, da ga določena karta ne bo ustavila. Seveda, pa z večjim poznavanjem lastne strategije lahko igralec doseže stopnjo, ko predvidi, in lahko igra preko dveh ali več kart, odvisno od decka če mu le ta do omogoča. Enako se preslika v primer, ko nasprotnik odigra več kart na polje in je potrebno igrati okoli njih.

  Za konec, da povzamem, če želimo predvideti situacijo ali investicijo, se vse začne pri dobri analizi najbolj igranih list ali kart. Ko smo preučili večina možnosti, pa se že lahko počasi odločimo za najboljšo. Tako v igri, kakor v življenju pri kakšni drugi stvari. Seveda pa ni pametno razmišljati o čisto vsaki zadevi do zadnje možne situacije, če le to ni potrebno. Ampak to je že tematika, za kakšen drug spis….