Yu-Gi-Oh! je, kot vsi vemo, zelo fleksibilna igra, ki se neprestano prilagaja novostim tako na trgu kot na sami igralski sceni. To je dejstvo in če želimo v igri biti kompetitivni, moramo to dejstvo sprejeti in se mu prilagoditi. Kako pa? Preprosto, potrebno je spremljati prihajajoče izdaje YGO kart in se že vnaprej pripravljati na karte, ki imajo potencial zavladati metagamu. Kaj so torej novosti?

Preden začnem s tem, kar prihaja, še je potrebno omeniti Order of Chaos Special Edition, ki vsebuje 3 ORCS boostre in eno Super Rare variant karto, ki je bodisi The Winged Draogn of Ra bodisi Effect Veiler. Bolj pomemben je pa set, ki je v drugi polovici prejšnjega mesca prišel na naše police in je definitivno botroval velikemu prelomu na YGO sceni, to je Yu-Gi-Oh! TCG Premium Collection. Ta set poleg štirih Secret in osmih Super Rarov vključuje še XYZ pošast Number 34: Terror-Byte  in zloglasnega Elemental HERO The Shininga, o čigar moči se lahko prepričate na podlagi rezultatov z Zimskega pokala 2012, ki se je nedavno odvijal na Viču. Vitjan Glavičič je s HERO deckom namreč odnesel pokal za prvo mesto, jaz pa sem z enakim deckom bil med najboljšo osmerico.

17. Aprila, torej v torek, je zeleno luč za prodajo dobili Starter Deck: Xyz Symphony. Starter decki(začetniški kupčki) so kupčki, katerih osnovni namen je uvajanje novih igralcev v igro, saj so zgrajeni tako, da z njihovo pomočjo spoznavamo osnovno mehaniko igre. Konkretno ta deck pa vsebuje 45 kart, med katerimi so tudi 4 čisto nove XYZ pošasti.

Nasldenja edicija boosterjev pa je Galactic Overlord, ki bo izšla 8. maja 2012 in bo vsebovala povsem novi archetype, Hieratic Sun Dragons of Heliopolis. Le-tega bodo seveda spremljale še številne druge karte, ki se bodo morebiti znašle tudi v naših deckih.

Ne bomo čakali dolgo, ko bo tukaj že 29. maj in z njim težko pričakovani release paketa Battle Pack: Epic Dawn, v katerem bo svoj reprint končno dočakal karta, ki dominira nad YGO sceno že skoraj vse od njenega izida v Extreme Victory setu – Tour Guide from the Underworld. Prav tako nam bo s tem setom predstavljen nov koncept za večino igralcev, nov način igre in pa povsem novi rarity, ki naj bi spominjal na Duel Terminal foile.

Na isti dan boste lahko postali tudi ponosni lastnik Kaiba & Obelisk the Tormentor Card Sleevesov, torej ovitkov z motivom Kaibe in mogočnega Obeliska. Le-ti so naslednji v seriji, ki se je lani pričela z izdajo Yugi & Slifer Card Sleeves. Vem, da jih hočete!

Yu-Gi-Oh! TCG Yu-Gi-Oh! TCG Gold Series: Haunted Mine

Preden se bomo zavedeli, bo pa tu že poletje in poletje bo tudi letos pomenilo izid novih Gold Series škatel. Da pa vseeno pretrgamo z dosedanjo rutino, bo tokrat nekaj drugače, kot smo bili navajeni.

V tem setu prihaja kombinacija Ghost in Gold Rare kart, ki še ji nikoli nismo bili priča. Yu-Gi-Oh! TCG Gold Series: Haunted Mine nam bo prva predstavila karte z leskom Gold Rarov in holografično ilustracijo, ki je značilna za Ghost Rare.

Teh kart bo 6 in da bo Konami pokril čim več različnih ozadij, bodo to karte različnih vrst. Pričakujemo lahko znamenitega Blue-Eyes White Dragona, Gorz the Emissary of Darkness, Herald of Perfection, Naturia Barkiona, Mystical Space Typhoon, in Solemn Judgment. Vesoljski tajfun in resna sodba se bosta v zgodovino zapisali kot prvi non-monster karti, ki se bosta lahko bohotili s sijajem Ghost Rare artworka.

Seveda pa ne bodo izostali tudi klasični Gold Rari. Ti bodo Fabled Grimro, Brionac, Dragon of the Ice Barrier, Starlight Road, Formula Synchron, in Karakuri Steel Shogun mdl 00X “Bureido”.

Sicer pa bodo tema te zlate serije zombiji in trap pošasti, ki jih bo spremljala druščina Dark Scorpionov z Donom Zaloogom na čelu.

V vsaki šaktli bo 1 Gold/Ghost Rare, 2 klasična Gold Rara in pa 22 Common kart, celotni set bo pa vseboval kar 55 različnih kart, kar je 5 kart več kot v prejšnjih letih.

Veselite se 12. junija!

Samurai Warlords Structure Deck

Nazadnje pa še 26. junija pride nov Structure Deck. Slednji običajno uvajajo nove archetype ali starim vračajo nekdanje moči, ta bo pa nekaj povsem novega. Omogočal nam bo namreč igranje enega izmed v zadnjem letu zelo popularnih, kompetitivnih deckov – Six Samuraiev!

Samurai Warlords Structure Deck bo vseboval 41 kart, predstavil nam bo pa tudi do sedaj še nepoznano Six Samurai XYZ pošast. Dodatno nam bo pa olajšal še dostop do najboljših samurajskih kart, kot so Great Shogun Shien, Legendary Six Samurai – Kizan, Six Samurai United in Musakani Magatama.

Seveda bo nam pa nudil tudi nekaj univerzalnih kart, staplov, ki se pojavljajo v veliki večini deckov – primera sta Dark Hole in Fiendish Chain.

Če ste povprečni igralec s povprečnim deckom in si želite povzpeti se na višji nivo, bo ta deck gotovo zelo dobra priložnost za vas!

To je bila kratka predstavitev novosti na YGO sceni. Sedaj ko ste seznanjeni tako s prihajajočimi kot kartami, ki so pravkar izšle, pa je na vas, da le-te dobro analizirate, se pripravite na spremembe, mogoče izkoristite te podatke za kaki marketinški podvig ali pa se  celo določite za spremembo decka. Kar koli boste storili, ne pozabite spremljati novosti, se jim prilagajati in, kar je zelo pomembno, na te novosti glejte pozitivno. Obeta se nam veliko novega, pridejo številne nove edicije, do njihovega izida pa pridno igrajte, testirajte in se, najpomembneje, ob igranju zabavajte!

Vaš

Nace »nace« Zavrtanik